
L//evo : 

NA POJILU 

Slika s nadbiskupskog gospodarstva 
u Brezovici kraj Zagreba 


Desno: 

TULJAN VJEŽBA 
Poslovična je vještina tuljana u držanju 
ravnoteže, pa ga često upotrebljavaju 
u cirkusima, gdje na veselje dobre 
djece pravi različite majstorije slične 
ovoj, koju prikazuje naša slika 


DJEVOJKA U UKUSNOJ 
NARODNOJ NOŠNJI IZ 
PODGRAĐA U SRIJEMU 


Lijevo : 

STAROMODNE KOČIJE U 
S Y D N E Y U (AUSTRALIJA) 
Ostaci starih vremena, koji polako 
nestaju pred modernim suvremenim 
vozilima te sve to više pripadaju 
muzeju i povijesti 


Lijevo : 

TIPIČAN BUNAR U OAZI 
U suhoj pustari najveću dragocjenost pred- 
stavljaju oaze sa svojim bunarima, koji sna- 
bdijevaju umorne karavane toliko potrebnom 
i žuđenom vodom 

Dolje: 

OKOPAVANJE DUHANSKIH BILJKI 
NA VELIKIM IMANJIMA NA 
POLUOTOKU KRIMU 
(koji se nalazi u Crnom moru) 




NAJNOVIJA LIRIKA DRA VELIMIRA DEŽELIĆ A ST 

PRIGODOM NAVRŠENE PJESNIKOVE 7 O-G O D I Š N J I C E 


Obično se drži, da je dr Ve- 
limir Deželić postigao vrhunac 
svojega lirskoga savršenstva u 
»Zvucima iz katakomba.« To se 
mišljenje dade utvrđivati vrlo 
jakim dokazima. Tko voli mate- 
matički pravilnu ritmiku, zano- 
san umjetnički patos, prodiranje 
u život staroga klasičnoga vije- 
ka i retorsku figurativnost ne- 
prekinutog tako zvanog »teku- 
ćeg« pripovijedanja, taj ne će 
sumnjati ni časak, da je Deželić 
poslije »Zvukova iz katakomba« 
sašao sa zenita svojega lirskoga 
stvaranja. No tko voli modernu 
trzavost i promjenljivost stiha, 
neposredniju vezu sa životom, 
realnije geste i manje svečanu 
dikciju, taj će u novijoj Deže- 
lićevoj lirici naći elemenata, koji 
su barem tako lijepi kao i »Zvu- 
ci iz katakomba.« Moje je mi- 
šljenje, da te elemente imademo 
tražiti u ciklusu »Pepelom po- 
sut,« koji je štampan u »Hrvat- 
skoj Prosvjeti «g. 1914., u ci- 
klusu »Filia regis«, koji je štam- 
pan u istom časopisu poslije rata 
te u. »Ratnim vizi j ama« i u nekim 
religioznim pjesmama, koje su 
izašle u godištima almanaha »Se- 
la i Grada« za g. 1929. i g. 1930. 

Najiscrpljiviju i najdokumenti- 
raniju studiju o Deželićevu pred- 
ratnom pjesništvu napisao je sa- 
dašnji predsjednik Društva sv. 
Jeronima dr Ferdo Rožić. On je 
ustvrdio, da je Deželić doživio u 
svojem duhovnom razvoju jedan 
proces, koji nije tek obično po- 
kajanje, nego pravo pravcato 
obraćenje. Sam Deželić, koliko 
mi je poznato, nije toga porekao. 
Na svaki način njegovo je prika- 
zivanje obraćenja tako zorno, te 
se čini, kao da je to doista nje- 
govo' vlastito doživljavanje. Na- 
ravno, pjesnička je sloboda mno- 
go toga preudesila, ali temelj je 
sagrađen na psihologiji osobnih 
sklonosti. Obraćenje je osnovni 
motiv ne samo u »Zvucima iz ka- 
takomba«, nego- i u ciklusu »Pe- 
pelom posut«. Razlika je u vije- 
ku, okolišu i u opširnosti kompo- 
zicije. U ciklusu »Pepelom posut« 
vidimo modernog lutaoca, koji je 
grijesima omamljivao osjetila na- 
dajući se, da će mu zemaljski po- 


gledi i užici zadovoljiti dušu. Pre- 
vario se u tom. Njegova je duša 
određena za mnogo šira obzorja 
i mnogo više uzlete. Poslije de- 
monskih doživljaja sablasne stra- 
vičnosti lutalac se vraća vjeri dje- 
tinjstva i mladosti. Nalazeći se u 
crkvi govori stihove, koji pripa- 
daju među najljepše lirske melo- 
dije Deželićeve lire. To je govor 
iz punine srca, bez patetike i de- 
klamatorske retorike. 



DR VELIMIR DEŽELIĆ ST. 
navršio je 21. veljače 70. godinu života 


»Ljiljani, bijeli ljiljani, 

Orgulja sveti glas, 

Miris od tamjana, gotski hram; 
Osjećam sveti čas. 

Sunce kroz slike prozora 
Mistički sipa sjaj, 

Na nevinim titra licima 
Ekstaze sveti raj. 

Meni, gle, suze naviru, 

Ne znam ni, zašto, sam, 

Ko da mi mrtva majčica 
I opet gladi pram. 

Ko da me rukom nevidnom 
K oltaru vodi. svom, 

Ko da za dugim lutanjem 
I opet nađoh dom.« 

»Ratne vizije« nastale su u do- 
ba, kada su mnogi govorili, da rat 
razvija najveće vrline u čovjeka. 
Deželić je mislio drugačije. On 
nije pošao za službenim slavite- 
ljima rata. Gledao je i bilježio 
iskreno svoja opažanja. Mir je 
djelo Božje, rat je djelo sotone. 
U ratu se još većma ponizuje 
ljudsko dostojanstvo pljuvanjem 
propela, robovanjem silništvu i 
prodavanjem ženskoga dostojan- 
stva. Propast starih prilika prika- 
zana je simboličkom pjesmom 


»Vlak«, koji ludo srće do trošna 
mosta i strovaljuje se u ponor. 
Deželić nije znao, hoće li moći te 
pjesme iznijeti na vidjelo. Ipak ih 
je pisao, da udovolji duševnoj 
potrebi. Poslije rata štampao ih 
je onako, kako su mi izašle u pr- 
vom dojmu iz duše, bez naknad- 
nog poljepšavanja. 

»Filia Regis« znači napredak 
na putu kršćanske mistike i usa- 
vršivanja. To je kao novi čin po- 
slije ciklusa »Pepelom posut«. 
Tu pretežu mirniji akordi duše, 
koja se udaljila iz svijeta, da se 
redovnički posveti službi Božjoj. 
Neke su slike nejasne, u njima 
se opaža, kako se pjesnik bori za 
to>, da za nove, pozitivnije do- 
življaje nađe što jednostavnije 
ruho. 

Mlađi su pjesnici, recenzenti i 
urednici antologija nepravedni 
prema dru Velimiru Deželiću. Oni 
prolaze zatvorenih očiju ne samo 
pokraj njega, nego i pokraj Sa- 
bića, Pavelića i Poljaka. Za njih 
to ni jesu lirici. Dakako, uzrok se 
takvomu nepriznavanju nalazi u 
nesposobnosti tih mladh sudaca, 
da se užive u osjećaje prave reli- 
gioznosti. Za njih ne znači ništa 
na pr. ova Deželićeva kratka pje- 
sma: 

»Stid me je, Gospode, tamjana tvoga. 
Što tako se zanosno diže, 

Stid me je, Gospode, bakice stare, 

Što ispred oltara gmiže. 

Stid me je, Gospode, vječitih luči, 

Što tako žarko gore, 

Stid me je orgulja divnih tvojih, 

Što gromornim glasom ore . . . 

Stid me je ptičica, zvijezda i cvijeća 
I neba i zemlje i mora, 

Stid me je, kada nojca pane 
I kad zarumeni zora. 

Stid me j*e, stid me je, stid . . . 

0 da sam bar kamen stepenice hrama, 
Po kojem tisuće slaze, 

1 da po meni — a da to ćutim — 
Tisuću godina gaze. 

No pravi će vjernik u ovakvoj 
franjevačko-trećoredskoj jedno- 
stavnoj lirici naći više života ne- 
go u nakićenoj paradi modnih 
traženosti, u kojima se gubi unu- 
trašnji duh. 

Iz Šenoinih je vremena zadržao 
Deželić epskolirsku baladu. Tu se 
opaža možda nazadovanje pre- 
ma njegovoj »Lidijinoj ruži«, ko- 
ja je izašla u »Zvucima iz kata- 

komba«. Čitamo li na pr. njego- 
vu »'Primadonu«, spotaknut će- 
mo se o gdjekoju psihologijsku 
nevjerojatnost i zamjerit ćemo 
onoj redovnici, koja uz smrtnu 
postelju svoje nekadašnje supar- 
nice u svijetu ne zna zatomiti 
svoja stara profana čuvstva. Ten- 
dencija je tu uništila umjetnost. 
No kada čitamo baladu »Oh sre- 
tan«, tada vidimo velik artistički 


napor, da se ta pjesnička vrsta 
prilagodi modernomu doživljava- 
nju i da se stara epska narativ- 
nost zamijeni gotovo posve lir- 
skom tehnikom. 

Od svih starijih hrvatskih kato- 
ličkih pjesnika Deželić je umio 
najbolje da se obnavlja prema 
duhu vremena. Njegova suradnja 
s mlađim književnicima donijela 
nam je lijep broj ne samo roma- 


na, nego i lirskih pjesama. Taj 
napredak u kvantiteti, a donekle 
i u kvaliteti valja istaknuti kao 
velik dobitak naročito prigodom 
navršene pjesnikove 70. godišnji- 
ce i prigodom 20. godišnjice »Ko- 
la hrvatskih književnika«, koje je 
osnovano i održano sve do da- 
našnjega dana najviše njegovom 
zaslugom. 

PETAR GRGEČ 


GROB NJEMAČKE MORNARICE 


Dne 31. siječnja ove godine sjetila se njema- 
čka štampa žalosnog dogođaja, kada se na taj 
dan 1920. godine vratila momčad njemačke mor- 
narice iz zarobljeništva kod Scapa Flow. Preko 
godinu dana čekala je njemačka momčad pred 
Scapa Flovvom, da se riješi sudbina njemačke mor- 
narice, o čemu su se pobjedničke države dugo 
natezale. Član 23. mirovnih uvjeta (zaključenih 
10. studenoga 1918. između njemačke i država 
pobjednica) određivao' je, da se ratni brodovi 
njemačke mornarice imadu razoružati i inter- 
nirati u jednoj neutralnoj luci. Luku su imale 
sporazumno naznačiti Antantine države i Sjedi- 
njene Američke Države. Ova odredba sa strane 
Antantinih država protezala se na 6 oklopi jenih 
krstaša, 10 linijskih brodova, 8 malih krstaša i 
50 razarača najnovijega tipa. Svi ovi brodovi 
imali su napustiti njemačke luke 7 dana nakon 
sklopljenog primirja. 

Oko podne 19. studenoga krenulo je njemačko 
brodovlje. Put, kojim je imalo poći, označile su 
im države pobjednice preko radia. Dne 21. stu- 
denoga došlo je njemačko brodovlje do Firth of 
Forth, koji su im prvotno kao cilj odredile dr- 
žave pobjednice. Po nalogu zapovjednika engle- 
ske mornarice skinute su isti dan poslije podne 
u 3 sata i 57 minuta njemačke zastave sa inter- 
niranog brodovlja i nisu se smjele više izvjesiti 
bez dopuštenja Engleske. 

Međutim se Englezima pričinilo, da kod Firth 
of Fortha nije dovoljno osigurana njihova vlast, 


pa su zaključili, da se njemačko brodovlje inter- 
nira u Scapa Flow, koji je zaklonjen Orkney- 
otočjem. O kakovoj neutralnoj luci nije bilo više 
niti govora. Na njemački protest, upravljen u 
tom smislu, nije se uopće obaziralo. Englezi su 
obrazložili ovaj svoj korak, da smjeste njema- 
čko brodovlje u Scapa Flow time, što je tobože 
kod Firth of Fortha nedovoljno zaštićeno od 
morskih struja sa istoka, a u stvari je bio razlog, 
da ga nakon svršenih mirovnih pregovora što 
prije mogu prisvojiti. Tu je bilo zabranjeno nje- 
mačkoj momčadi svaki saobraćaj sa domovinom. 

Tako je došao i mjesec lipanj, kada je Njema- 
čka imala ili preuzeti mirovne obveze, kakve su 
joj diktirale Antantine države, ili ih odbiti. Uto 
je vrijeme već kod njemačkog admirala von Reu- 
tera, koji se također nalazio u zatočenju sa svo- 
jim brodovljem, dozrela misao, da radije potopi 
brodovlje nego da ga preda u neprijateljske ruke. 
Dne 21. lipnja o podne istekao je ultimatum, koji 
su države pobjednice dale 'Njemačkoj. Oko pol 
12 sati, dana je zapovijed, da se svi brodovi ima- 
du smjesta potopiti, 16 minuta iza toga dan je 
znak zvonom, da se sva momčad ima ukrcati u 
čamce. Iza toga su redom tonuli njemački bro- 
dovi, ponos njemačke mornarice. Posljedica je 
bila 10 mrtvih i. 16 ranjenih članova njemačke 
posade. Preostali su otpremljeni u ropstvo u Do- 
nington-Hall, odakle su bili, pušteni 29. siječnja 
1920., dakle upravo pred 14 godina. 

r. r. 


6.760 JEZIKA MA SVIJETU 


Danas se općenito smatra, da broj žiteljstva na 
cijelom svijetu, već iznosi: blizu 2.000,000.000 
duša. Ti ljudi imadu naj različiti je običaje, žive 
pod naj različittij im prilikama i služe se najrazno- 
vrsnijim jezicima. Tako je nedavno Francuska 
akademija znanosti utvrdila, da na čitavom svi- 
jetu irnade 6.760 jezika, od kojih se govori da- 
nas samo sa 2.796. 

Različit je broj ljudi, koji se služe pojedinim 
od ovih jezika. Tako je utvrđeno, da engleski je- 
zik od svih kulturnih jezika ima najšire područje. 
Njime se kao materinskim jezikom služi 160 mili- 
juna ljudi. K tom broju potrebno je još pribrojiti 
60,000.000 onih, kojima engleski jezik nije ma- 


terinski, ali se njime inače služe. Na drugo mje- 
sto dolazi njemački i ruski jezik, od kojih svaki 
irnade oko 90,000.000 pripadnika. Španjolskim 
jezikom, koji dolazi odmah iza ruskoga i nje- 
mačkoga, govori, 75 milijuna ljudi. Francuskim 
jezikom služi se oko 45 milijuna ljudi, a talijan- 
skim isto tako, dok portugalskim jezikom go- 
vori svega 30 milijuna ljudi. 

Međutim engleski jezik nije samo najrašire- 
niji kulturni jezik na svijetu, nego ujedno i naj- 
bogatiji riječima. Tako je utvrđeno, da taj jezik 
broji 455.000 riječi, francuski ima 210.000 riječi, 
njemački 150.000, a ruski i talijanski po 140.000. 
Španjolski jezik broji 120.000 riječi. T. R. 

Arnautska priča 


TRI POSLOVICE 


Ram Pailoš bio je od plemena Fanda i kao ve- 
ćina svojih plemenjaka — pusta sirotinja. Imao 
je samo kućicu, njivicu i ženica Kuća trošna, na 
sve strane gredama poduprta, da se ne sruši, nji- 
va mala, da je, kada dobro rodi, žita bilo jedva 
do Božića, a žena mala, lijepa i valjana, ali još 
mu nije rodila sina. 

Ram Paloš bi do Đurđeva poorao i zasijao svoju 
njivu, a onda bi otišao kuda u grad na pečalbu, 
da kao i drugi pečalbari iz onog kraja zaradi koji 
groš cijepajući drva, prodavajući halvu ili buzu 
ili predući U kojeg kazaza svileni ibrišim. Na pe- 
čalbi bi ostao do' Kasuma (Mitrova dneva) te bi 
se zarađenim novcem vratio kući, da se njime 
prehrani. 

Tako je to išlo godine, dok se ne odluči poći 
i ostati na pečalbi dulje vremena, ne bi li zaradio 
veću svotu. Oprosti se od žene, preporuči je su- 
sjedima, da joj pomognu obrađivati njivu, i pođe 
na put. 

Naiđe na nekog gazdu u dalekom svijetu te se 
u njega unajmi kao sluga i služaše mu vjerno 
tri godine dana, a onda zamoli gazdu, da ga pusti 
i da mu plati, što je zaradio. 

Ovaj uze u jednu ruku tri dukata, u drugu tri- 
deset i reče slugi: 

»Evo. tri dukata sa habalom, a ovdje trideset 
sa haramom. Odaberi, koje hoćeš.« 

Ramo se zamisli i smisli, da je bolje tri dukata 
sa blagoslovom nego trideset s prokletstvom, te 
odabra ona tri i oprostivši se sa gazdom pođe na 
put kući svojoj ženi. 

Putem se umorio i naišavši na mejhanu uđe, 
da se odmori i da založi koru kruha. U mejhani 
mnogo se ljudi razgovara i zabavlja, a samo je- 
dan starac sjedi u uglu i šuti ko zaliven, a da ne 
bi ni riječi progovorio'. Začudi, se Ram Paloš to- 
mu i upita nekog, tko li je onaj stari i zašto tako 
šuti. 

»To je mudar čovjek, ali su mu riječi skupe, i 
bez dukata, ne bi usta ni otvorio.« 

Ramo se još više začudio, a kako mu se za- 
želilo čuti mudru riječ, priđe starcu, pruži dukat 
i reče: 

»Daj mi, ih ti jaru (starče), reci. koju mudru!« 

Ovaj uze dukat i reče. 

»Pođi za vranom i naići ćeš na strvinu!« i izu- 
stivši zatvori usta. 

Čudi se Ramo toj mudroj riječi, koju je još 
kao dijete toliko puta čuo, a nije od nje vidio 
koristi, pa htjede da čuje drugu, još pametniju. 
Pruži opet dukat, i starac progovori: 

»Ne prelazi rijeke nepoznatim gazom, kada 
voda nabuja!« I opet zatvori usta, a dukat stavi 
u džep. 

Čudi. se Ram Paloš još više toj poznatoj sta- 
roj riječi i misli, kud ode dva dukata, neka ide i 
treći, te ga pruži starcu, da mu rekne još koju 
pametnu. 

»Strpljen, spašen!« Progovori starac i spremi 
opet dukat. 


Ram Paloš stao se česati za uhom ili da shvati 
značenje te riječi ili što mu je palo na ura, da se 
vraća domu praznih ruku, kako je praznih od 
doma polazio. Ali se ubrzo snađe i pođe na put, 
ne bi li što prije stigao kući. 

Idući opazi podalje od puta jato vrana, kako 
se skupilo i oblijeće oko neke šikare. Željan vi- 
djeti, šta je tamo, ode s puta i došavši šikari 
ugleda na zemlji mrtva čovjeka, koga su vrane 
na pola već izjele. Stane ga pregledavati i opazi 
mu oko pasa čemer, a kada ga otpaše, čemer 
pun dukata! 

Ram Paloš spremi dukate u svoju torbu i pođe 
veseo dalje i nakon nekog vremena stiže do je- 
dne rijeke te joj nađe gaz. Ali. kako je voda od 
silne kiše nabujala, sjeti se druge poslovice onog 
starca i on sjede uz obalu da počeka, ne će li 
voda spasti. Uto stiže putnik na konju te hoće da 
pređe rijeku, a Ramo ga. opominjaše, neka rade 
čeka, dok voda ne spane, jer je opasno pregaziti 
nepoznati gaz. 

»Nemam kada čekati, brate, a u mene je dobar 
konj ; on će me već iznijeti.« 

I natjera konja u vodu, a kada stiže do pola 
rijeke, zahvati konja struja, ponese niz vodu, a 
boreći se s njom zbaci konj jahača, koji se u va- 
lovima utopi, a konj jedva mukom na obalu 
k Rami. Ovaj uze konja, komu je zaglavio ne- 
znani gospodar, pregleda bisage i nađe u njima 
kesu punu novaca te uzjašivši konja pođe veseo 
dalje. 

U večer, pošto se već spustio, gusti mrak stiže 
Ram Paloš u svoje selo, do svoje kuće. U selu i 
u kući sve već spava, a on došavši kući zaviri 
kroz prozorči'ć i ugleda svoju ženu, kako umorna 
od posla spava, a u kolijevci do nje — dijete. 

Kada to. ugleda Ramo, koji ma da je želio 
djece, nije imao poroda, smrklo mu se pred oči- 
ma i u srce mu uđe sumnja, da mu se žena iz- 
nevjerila te se preudala za drugoga, i pun gnjeva 
izvadi nož iza pasa, da navali na nevjernicu i da 
je usmrti. Već je dohvatio mandal na vratima; 
ali mu uto. pade na um treća riječ onog starca: 
»Strpljen, spašen!« I on savlada svoju srdžbu te 
se, da ne probudi ženu, popne na pojatu, da pre- 
spava, a sutra što Bog dade. 

U zoru se probudio i pogledavši kroz prozor- 
čić, ugleda ženu, kako miluje dijete te mu go- 
vori: 

»Veseli mi se, zlato moje, mama ti je usnila, 
da će babo doći, da ga i ti. vidiš, kako je dobar i 
valjan.« 

Čuvši to Ramo dosjeti se, da je to njegovo di- 
jete, koje se rodilo, nakon što. je pošao na pe- 
čalbu, pa se javi ženi, koja ga sva sretna zagrli 
te mu ispriča, kako je dragi Bog dao to dijete 
nekoliko tjedana iza njegova, polaska i kako joj 
je ono bilo. jedinom utjehom u ovo dugo vrijeme 
njihova rastanka. Ramo zahvali u duši Bogu i 
onom starom mudracu, čije ga riječi usrećiše i 
bogatstvom i bračnom srećom. 

Pribilježio Dr ĆIRO TRUHELKA 

V 


ZADNJE POGLAVLJE ROMANA 


1. siječnja. 

Život je roman. I čovjek, provlačeći se kroz 
život, piše stranice i poglavlja toga rčmana. Piše 
ih svojim djelima, crta ih u društvenim odnosima, 
upečatava ih u srcima onih, s kojima dolazi u 
dodir. 

Ali dođe dan, kad bi: bilo zgodno, da se smiri. 
Dođe dan, kad izglodane osovine životnog stroja 
počinju da škripe i da zapinju. Dođe dan, kad 
žeravke strasti, što su pokretale taj komplicirani 
mehanizam, još tekar tinja pod debelom nasla- 
gom pepela 

I tada čovjek osjeti potrebu, da napiše i zad- 
nje poglavlje. 

I dok su druga poglavlja upečaćena kojekuda i 
pod raznim oblicima i naslovima, zadnje se piše 
na papir. Nema više druge podatne materije, da 
na nju prenese taj zadnji dio. 

Sve postaje nekud oporije, nepodatnije, dalje. 

Prva su poglavja ovog romana obilježena i 
ograđena dogođajima i periodama. Ovo zadnje 
i toga je lišeno. 

Ono počinje suštom kalendarskom godinom, 
koja na koncu ne znači ništa. 

Pa to i jest naj naravni j i epilog onog mnogog, 
onog raznolikog, željenog i traženog, što u veli- 
koj većini slučajeva — nije značilo ništa . . . 

* 

6. siječnja. 

Zavije bura i snježne se pahuljice zalijeću i li- 
jepe na staklo moga prozora i rastepaju se... 


Ne znam, kakva je atmosfera vladala otrag po 
vijeka u sobici, kad sam prvi puta zaplakao, ali 
sigurno znadem, da je i onda vani zavijala bura. 

Čudno! I onda, . . . kao i danas, kad kušam da 
ispišem zadnje poglavlje . . . 

Ne znam ni to, kako je onda ona soba izgle- 
dala svojim dekoracijama, ali znadem sigurno, 
da je u jednom kutu ogavni pauk, u polusnu, 
micao kracima i, pleo mrežu — mrežu udesa bez- 
brižnoj muhi . . . 

* 

15. siječnja. 

Vedar i tih zimski dan. 

Išetao sam sa svojim djevojčicama u nijemu 
prirodu. Vjetar i mrazovi su ostavili posvuda i 
previše tragova. A ipak ispod teških krošanja 
zelenih maslina izbili prvi zimski kaćuni. 

Bože, koliko je život otporan i prkošljiv! . . . 
I lud ... I okrutan . . . 

. . . Jer svaki nježni kaćunov cvijetak ko da bi 
htio zahvaliti maslinovoj grani, što ga je zaštitila 
od bure i mraza, a i ne sluti, da će morati ugi- 
nuti, netom mu ta ista grana ispije oko korijena 
i zadnji trag vlage, a da mu ne će, u očajnoj 
borbi za opstanak, propustiti ni jedne kapljice, 
što će se iz ljetnog jalovog oblaka na prolasku 
otresti 

A dok sam ja sa nijemom prirodom ovako v 
razgovor pleo, moje su djevojčice uz veseli žagor 
slagale rukovijet ovog čednog zimskog ukrasa. 

Život je zagonetka! JAKOV TOMASOVlč 


BAKA RUSKE 

Ove godine slavi 90. obljetnica svoga rođenja Kata- 
rina Konstantinovna Breskovskaja, koju ruski emigrant- 
ski krugovi nazivaju »bakom ruske revolucije«... Pred 
šezdeset godina socijalno-revolucionarni pokret »Zemlja 
i volja« bio je u razvoju. Tada je Katarina Konstanti- 
novna Breskovskaja sa svojom tridesetom godinom ušla 
u narod. Sa jednom svojom prijateljicom došla je boso- 
noga, sa šarenim rupcem na glavi i u sasvim priprostim 
haljinama, da propovijeda »istinu«, Tada su studenti, 
koji su boravili u provinciji na imanjima svojih rodi- 
telja, činovnici i svi viši krugovi napeto raspravljali o 
temama, koje nalazimo obrađene u Turgenjevljevim ro- 
manima i novelama. Pripremao se teren za nešto novo, 
što je imalo doći, a što su znatno pospješili tada mo- 
derni ruski pisci. Stoga je rad Katarine Konstantinovne 
svršio time, da je dugo pripremana revolucija odjednom 
u Rusiji buknula i odnijela pobjedu. Međutim ta je po- 
bjeda bila kratkotrajna. Malo mjeseci iza prve revo- 
lucije ojačali su boljševici ii socijalno-revolucionarni usta- 
nak ugušili željeznom rukom. To je ujedno bio i svrše- 
tak socijalne revolucije, iza koje je došla boljševička 
revolucija, da pobere plodove prve revolucije, dok je 


Roman idealne dfevofRe 

W P£TM£S1 TORNJEVA" 

od Qrvaiske spisateljice Štefe Jurkić 

treba da čita svalca dJevoJKa 


REVOLUCIJE 

Breskovskaja i drugi začetnici prve revolucije morala 
pobjeći u emigraciju. 

»Baka ruske revolucije« zvala se kao djevojka Kata- 
rina Verigo. Potjecala je od plemićke obitelji. U mo- 
skovskom društvu je upoznala i udala se za Nikolaja 
Petrovića Bresko-Breskovskoga. Mladi bračni par upra- 
vljao je svojim dobrima. No Katarina nije bila zado- 
voljna ovim načinom života stoga je krenula »u na- 
rod«, koji ju je najprije doveo na optuženičku klupu, 
zatim u tamnicu i konačno u Sibiriju. Iz Sibirij e vra- 
tila se tek nakon 20 godiina, ali već kao stara i borbom 
istrošena žena. Muž joj je kroz to vrijeme umro. Go- 
dine svoga zatočenja upotrebila je ona za studij te se 
iza povratka bacila ponovo u borbu. Njezino ime postalo 
je na daleko poznato. Mnogi putnici, napose Englezi, 
koji su za vrijeme njezina zatočenja putovali kroz Sibi- 
riju, dolazili su k njoj, da čuju njezine misli i nacrte, 
te općenito priznaju, kako je ta mala odvažna gospođa 
proizvela na njih čudnovat i neobično jak dojam. 

Nakon novog revolucionarnog djelovanja bila je i 
opet osuđena, ali ovaj puta na doživotno progonstvo. 
Protesti iz inozemstva, protesne skupštine kao i adrese 
imale su snagu da donekle olakšaju njezinu sudbinu, ali 
joj nisu mogle pribaviti slobodu. To je istom učinio 
Kerenskijev ustanak godine 1917. Tada se Katarina 
Breskovskaja povratila u staru rusku prijestolnicu u ve- 
likom slavlju. Međutim malo mjeseci kasnije, nakon 
dolaska boljševika, morala je pobjeći u svoje posljednje 
progonstvo: u Finsku, Francusku i čehoslovačku, gdje 
se i sada nailazi. R. T. 

Roman iz slavenske Lužice — Napisao Paul Keller 


Dok se on još držao jednoga prozorskog 
krila, umrije žena. 

I čovjeku se činilo, kao da je osjetio, kako 
oslobođena duša leprša od kreveta, kako mu još 
jednom dotaknu čelo i kako se tada kroz otvo- 
ren prozor vinu put neba, sa koga su na pozdrav 
sjeli milijuni dalekih titravih luči. 

Hanka i sinovi klekoše plačući kraj kreveta. 
Stari Hanzo pristupi i zatvori mrtvoj oči. On uze 
njezinu desnu ruku među obje svoje za opro- 
štaj i za molitvu. Nato se okrenu, uze veliki ko- 
mad sukna i prekri njime ogledalo, a zatim 
ustavi sat. To je sve učinio sa savjesnom toč- 
nošću. 'Na koncu ode u dvorište i sakupi sluge. 
Ispravivši se na mjesečini u dvorištu reče posve 
jednostavno: 

»Gospođa je umrla!« 

Nakon nekoliko riječi ode nazad u kuću. Stari 
sluga Kito odijeli se od ženskinjai, koje su jau- 
kale, i ode u marvene staje, podiže spavajuće 
životinje i povika kroz staju svojim staračkim 
glasom: 

»Gospođa je umrla.« 

Nato zarika par krava, a konji zazvečaše svo- 
jim lancima. Kito iza toga ode u veliku bašču 
do pčelinjaka, pokuca na svaku košnicu tri puta 
i reče jasno i razgovjetno: 

»Gospođa je umrla!« 

Iz košnica se začu neko zujanje. Kito ode do 
pasje kućice. 

»Tka, gospođa je umrla!« 

Životinja, se ne maknu. Bila je mrtva. Dršćući 
ode Kito u svoju malu sobicu, gdje je u maloj 
krletci spavao kanarinac. On probudi tičicu, koja 
ga pospano pogleda i reče joj: 

»Gospođa je umrla!« 

Ptičica nato zapjeva neku tužnu kratku melo- 
diju i opet zaspa, 

* 

Dan prije pogreba ujašio je Heinrich von Wit- 
hold, Elizabetin brat, u šoltino dvorište. On skoči 
sa konja i pruži uzde jednoj djevojci, što je 
upravo stupila na vrata. Bila je to Hanka. 

»Sveži, lijepo dijete, konja na zgodnom mje- 
stu!« reče veselo Heinrich. Djevojka pocrvenje i 
ispravi se. 

»Ja ću zovnuti jednoga slugu ili sluškinju,« 
reče ona. Sad vidje Heinrich, da je počinio jednu 
nespretnost. On promuca nešto za ispriku i sveza 
sam svoga konja, 

»Oprostite mi, cijenjena gospođice,« reče za- 
tim. »Ja, istina, nijesam ovdje tako stran, ali 
nikako ne razaznajem pojedine vrste lužičke 
nošnje. Da li bi mi možda htjeli reći, mogu li 
govoriti sa gospodinom Šoltom?« 

»Evo ga ide.« 


Lužički veleposjednik i njemački mladi plemić 
nađoše se sučelice jedan drugome. Heinrich se 
malo zbuni, a onda pribrav se poče sa svim svo- 
jim društvenim načinom: 

»Gospodine Šolta, uzimam slobodu, da vam u 
ime svoje porodice izrazim našu iskrenu sućut 
prigodom smrti vaše gospođe supruge. Moj bi 
stari otac sam učinio ovaj posjet, ali je on na ža- 



JESI LI TI TO, ANETO? 

Slika iz romana „Petnaest tornjeva" od Štefe Jurkić 
Naslikao Oabrijel Jurkić 

lost na putovanju. Molim vas, da moje zastupa- 
nje primite sa dobrotom.« 

Na ovaj uglađeni govor nije znao stari Šolta 
ništa odgovoriti. On zbunjen uze svoju kapu 
s glave i reče: 

»Da — da, gospođa je umrla!« 

Nato opet nije znao Heinrich ništa odgovoriti. 
I sada nastade neugodan tajac. Na sreću dođe iz 
kuće Juro, Heinrich poleti k njemu, zagrli ga i 
poljubi, te mu stisnu toplo ruku. 

»Mladiću moj, zaista mi je silno žao!« reče 
uzbuđeno. Iza toga studentskog izljeva prija- 
teljstva, sjeti se odmah na svoj fini način i raz- 
jasni Juri: 

»Uzeo sam slobodu, da tvome ocu, starome 
Šolti prigodom smrti tvoje gospođe majke izra- 
zim. sućut sa strane naše porodice.« 

STRUČNI POPRAVCI ULJENIH SLIKA, portreta, mi- 
nijatura na slonovoj kosti i mozaičkih radova obavljaju 
se precizno i solidno u atelje-u slikara Anatola Serge- 
jeva, Zagreb, Mesnička ul. 25. 

Illllllllllllllllllllllllllllllllllllllllllllllllllllllllllllllllllllllllllli 

Nastade opet tajac, a Heinrich izjavi, da je 
htio, da obavi samo tu dužnost, pa sada ne će 
više smetati i slobodan je da se oprosti. 

Sada odjednom poče govoriti Hanzo — Šolta. 
On, istina, reče oko deset puta: »Ne, ne!« Mladi 
milostivi gospodin mora unići u kuću i ne smije 
prezreti malu podvorbu. Sam Šolta odveza Hein- 
richova konja, da ga odvede u jednu staju. Uljud- 
ni mladić nastojao je, da ga na sve moguće na- 
čine u tome spriječi, ali mu to nije uspjelo. Radi 
toga ode sa starim zajedno u staju, gdje se za- 
nosno izražavao o konjima, što su tamo* bili. No 
taj njegov govor pokazivao je, da se on vrlo 
slabo razumije, ali ga je Šolta ipak šutećke slušao. 

»A sivac, gospodine Šolta, sivac! To je božan- 
stven konj!« 

Šolta zbunjeno pomaknu svoju kapu. 

»Konja sam dobio mjesto, jednog duga,« reče 
on. »Vrlo* se malo upotrebljava. Trebam ga samo 
za uskršnje jašenje. Inače je samo za moje mla- 
diće, kad su o ferijama kod kuće.« 

»Božanstven konj, gospodin Šolta! Ja znam, 
vi ste ga dobili od staroga Hintzberga, njemač- 
kog šljivara, koji je svagdje zadužen, naravno i 
kod vas.« 

Hanzo ne odgovori. Oni izađoše iz staje. 

»Ja bih vrlo rado htio-, da vidim nešto više od 
vašega uzornog gospodarstva, gospodine Šolta,« 
reče Heinrich. »Znate, kad već jedamput čovjek 
studira gospodarstvo«, onda ga to silno zanima. 
No moj je posjet radi žalosnog slučaja.« 

Hanzo o-dmanu rukom i povede Heinricha kroz 
sve gospodarske prostorije, provede ga sve do 
iza dvorišta, odakle se mogao viđiti veliki dio 
polja. Kod toga je bio tako razgovorljiv, kao 
nikad u svome životu. Hanzo ne bi bio lužički 
seljak, kad to ne bi bio učinio. 

I kada je on svoga gosta konačno odveo u 
jednu malu sobicu, gdje su njegovi sinovi i Han- 


ka čekali sa doručkom, ode on u »veliku sobu,« 
gdje je bila njegova supruga na odru. I izgledalo ' 
mu je, kao da se mrtva seljakinja smiješka. 

»Pa jesi li mu sve pokazao? Zar ne, dopalo mu 
se? Naravno i mora mu se dopasti!« 

* 

Juro je pratio svoga prijatelja kući. Taj dobar 
sat hoda prevalili su pješice. Konja je Heinrich 
vodio za uzdu. Već su dugo- išli preko polja kad 
Heinrich zapita: 

»Georg, je lil i ovo vaš posjed?« 

»Mislim, da jest, ali su to nedavno kupili moj 
djed i otac. Oni su bilii valjani gospodari. I baš 
radi toga moram ja studirati gospodarstvo', iako 
sam medicinar.« 

»Da, znam. Oni hoće da imaju na velikom po- 
sjedu učenoga gospodina. Neke ruke maloga 
lnžičkoga kralja.« 

Juro pocrvenje i zašuti. 

»Ja bih htio, kada bi samo bilo moguće, stu- 
dirati pravo, teologiju i medicinu i htio bih sve, 
što se može učiniti za ove dobre ljude, što ovdje 
stanuju. Htio bih, da se osjećaju ugodno i da 
budu napredni; u njemačkoj domovini.« 

Heinrich se nasmija. 

»Ti bi bio dobar propovjednik. Kad hoćeš, go- 
voriš sa zanosom. A uz to si i ozbiljan. Na koncu 
ti ipak mnogo mozgaš. Pravo je čudo, da si se 
mogao sprijateljiti sai takim vjetrogonjom — 
kao što sam ja.« 

On ne dočeka odgovora. 

»Uostalom tvoj brat Samo, znaš li, taj je opet 
danas na mene izdreljio oči? Pristojan je bio, no 
zato jer sam bio gost, ali oči — oči . . . Znaš, kad 
bi mogao, utopio bi u kaplji vode mene — i sve 
Nijemce!« 

»Ah, to je njegova nespretnost!« reče Juro. 

»I ti hoćeš da njemu odstupiš to- cijelo- kraljev- 
stvo?« 

»Još ne znam. Ni jesam još odlučio. Sigurno 
bolje pristajem u grad. Pa onda, znaš, i radi Eli- 
zabete.« 

»Istina! Ona sigurno spada prije u grad nego 
li u vašu šoltilsiju, iako* se ona za sve zanima. Ona 
pače govori dosta dobro lužičkim jezikom, što 
na primjer ja i moj otac ne možemo nikako ka- 
pirati. Uostalom i ona vaša rodica Hanka prekra- 

KRUŽNA PUTOVANJA | 

po Sredozemnom, Jadranskom i Crnom moru 
FRANCUSKA, MAROKO, I 

GRČKA, TUNIS, 1 

ŠPANIJA, EGIPAT, 1 

ITALIJA. PALESTINA fj 

ALŽIR, SOVJETSKA RUSIJA | 

sa iznimno na tu prugu uvrštenim prekomorskim kolosima, 1 
Nastupi putovanja u mjesecima: Mart, April, Maj, Juli, August. | 
Septembar. — Besplatne informacije izvolite zatražiti kod : = 

„ITAUA" - „COSULICH" 

GLAVNA ZASTUPSTVA ZA JUGOSLAVIJU | 

ZAGREB, TRG KRALJA TOMISLAVA 13, TELEFON 28-41 | 

Slika desno : 

AUTOMOBILI ZAHVAĆENI 
MORSKOM PLIMOM 


Nagla morska plima iznenadila je na 
južnoj obali Engleske automobiliste, koji 
se sa svojim autima nisu mogli tako brzo 
skloniti, kako je brzo voda narasla, te su 
ostali u vodi 



sna je djevojka. Uzor zdravlja. Nažalost ja sam 
odmah na početku sve kod nje pokvario. Ja, ma- 
garac, ponajprije sam je držao za sluškinju i re- 
kao' joj, da mi priveže konja, a onda sam pričao 
o svijetlu svetoga Ilije i o magičnim parama, kad 
je ona govorila o plamenim prikazama i onoj 
bijeloj božici smrti. A ona, vjeruje u njih!« 

»Da, da, ona vjeruje u njih, kao što je to vje- 
rovala i moja majka.« 

»A otac?« 

»Još niko- nije zavirio u njegovo srce. A Samo! 
Pred njegovim znanjem i razumom nije se mo- 
glo održati to staro sujevjerje, ali on u nutrinji 
svoga srca drži do svega toga kao najpriprostiji 
Luižičanin. Naravno radi narodnosti! Onako ne- 
kako, kako Švicari vjeruju u svoga Tela i svi na- 
rodi u mnoge događaje, junačke podvige i he- 
rojska djela, koja, se nikada ni dogodila nijesu.« 

»No ipak te sve samoobmane čine ljude vrlo 
sretnima.« Juro se tome žestoko odupre: 

»Ne, nikako. One samo sprečavaju, koče! One 
su mrtav balast, koji; lađe naroda nepotrebno te- 
rete. To su varava bogatstva sanjarske baštine, 
koje narodima stvaraju kriv pojam o> njihovoj 
veličini. U tim tradicijama ima svoj korijen šovi- 
nizam, najveći neprijatelj svih naroda i ljud- 
skoga napretka.« 

»Govorimo o nečem drugome,« reče Heinrich, 
koga je teška tema već umorila. 

* 

U parku Witholdova posjeda nađe se Juro sa 
Elizabetom i ostade s njome sam. Heinrich je od- 
veo svoga konja. 

»Elizabeto, ti si vrlo blijeda? Tebi je žao moje 
majke.« Oni sjedoše na staru klupu pod jednim 
starim drvetom. 

»Pričaj mi o svojoj majci,« molila je dje- 
vojka. »Ja sam je u svom životu vidjela, samo 
dva puta. Imala je vrlo mile oči.« 


On je pričao. Govorio je kao dobri sin. I nje- 
mačka je djevojka vlažnih očiju slijedila dušu 
dobre lužičke žene u plavo sumračje, što se nad 
njima steralo . . . Oni se ne poljubiše. No ona je 
držala njegovu ruku. Pomalo ublažila se i po- 
stade tišom njegova žalost u prisuću ove lju- 
bazne djevojke. On joj to reče. Nato ona, odgo- 
vori: 

»Kad to ne bi bilo tako, ne bih ja ni bila za 
tebe.« 

»Ti si puno pametnija, puno iskusnija nego 
li su to djevojke u tvojim godinama,« reče on. 

»To je radi toga, jer nijesam imala majke! 
Majka mi je prerano umrla! Tada mora djevojka 
mnogo toga, što inače otpada na majku, da sama 
snosi i doživi.« 

On je neko' vrijeme šutio, a tada reče: 

»Elizabeto, otkrit ću ti jednu tajnu, koju ti mo- 
raš znati. Ti me inače ne bi mogla posve razu- 
mjeti, a ni odmjeriti tešku zadaću, koja će te za- 
pasti, ako već hoćeš da budeš moja supruga.« 

I Juro je pričao Elizabeti priču o lužičkom kra- 
lju. On joj razvi staru, časnu sliku, koja je bila 
čuvana u hramu lužičkog naroda kao- svetinja nad 
svetinjama i koju nije još niko od Nijemaca vi- 
dio osim nje. Začuđeno je slušala djevojka, pola- 
gano ju je hvatao^ strah, a onda odjednom osjeti 
pravi užas . . . Ona spoznade, da je Jure budući; 
lužički kralj ... I učini tada ono, što uvijek čine 
žene kod 1 spoznaje velikih stvari i istina — ona 
zaplaka. On to ne opazi, on ne primijeti jad 
svoje drage. Njega je obuzela velika misao kra- 
ljevstva, zalilo ga odjednom more sunca, i svi- 
jetla. (Nastavit će se.) 

Ilillllllllllllllllllllllllllllllllllllllllllllllllllllllllllllllllllllllllli 

„MfU.fi MLfiDOST" je najljepši dječji list 
Pretplata na cijelu godinu samo 10 Dinara 

'^Cućtu’in/' 

Književnost 

VRHBOSANSKA 
SAVREMENA KNJIŽNICA 

(Neumornim radom na polju knjige 
i štampe 'ističe se među svim hrvat- 
skim biskupima najviše sarajevski 
nadbiskup i vrhbosanski metropolita 
preuzv. g. dr. Ivan šarić. Njegovo dje- 
lovanje kao pisca, pjesnika i pokre- 
tača raznih književnih i publicističkih 
pothvata bilježi jake tragove u razvo- 
ju katoličke kulture među Hrvatima. 
Tri časopisa (»Katolički Tjednik«, 
»Katolički Svijet«, »Vrhbosna«), koji 
uživaju vel'ik ugled i izvan Bosne, za- 
tim izdavačka Akademija »Regina 
Apostolorum«, koja među ostalim iz- 
daje lijepi niz svezaka »Vrhbosanskih 
Savremenih Knjižica«, svjedoče o veli- 
koj ljubavi nadbiskupa Šalica- prema 
knjizi i njenoj misiji u narodu. 

Možda je izvan Bosne premalo za- 
pažen baš niz »Vrhbosanskih Savre- 
menih Knjižica«, kojih su dosad iza- 
šla već 33 sveska. Tu je u malom, 
kratkom obliku na jezgrovit i fin na- 
čin prikazana lijepa skupina pitanja 
i predmeta, koji su u katoličkom ži- 
votu aktuelni. Baš su nam stigla po- 
sljednja dva sveska, oba lijepo opre- 
mljena i s aktuelinim sadržajem: jedna 
donosi- životopis Pape iPija XI., a dru- 
ga razmatranja O' muci Isusovoj. 

Imamo dosada tri hrvatska životo- 
pisa Pape Pija XI.: jedan je napisao 
dr Andrija Spiletak a izdalo ga je 
Društvo sv. Jeronima, drugi je napi- 
sao dr Josip Gunčević u izdanju za- 
grebačke Narodne Prosvjete, a treći 
je životopis ovaj, što ga je napisao 
nadbiskup dr Šarić 1 ) a izdala ga Aka- 
demija »Regina Apostolorum«. Svaki 
od tih triju životopisa ima nešto po- 
sebno: Gunčevićev je najopširniji, Spi- 
letkov j-e najrašireniji (16.000 primje- 
raka), a ovaj od nadbiskupa dra Ša- 
rića najkraći, ali pisan s posebnom 
pjesničkom soČnošću i poletom. 

Knjižica »Muka Gospodina Našega 
Isusa Krista« 2 ) zapravo je korizmena 
poslanica nadbiskupa preuzv. g. Ša- 
rića, koji je prošlog ljeta pohodio u 
Svetoj Zemlji sva mjesta posvećena 
životom i mukom Spasiteljevom, pa je 
tim još pojačana ona snaga; kojom tu 
razvija svoja divna razmatranja. 

Obje knjižice topio p repo ručamo i 
upozorujemo i na sve ostale dosada- 
šnje Vrhbosanske Savremene Knji- 
žice. Dr. A. 


1 ) Dr Ivan Šarić: Naš sv. Otac Papa 
Pijo XI., sa 14 slika, naklada Akade- 
mije »Regina Apostolorum«, Saraje- 
vo 1934., str. 24, cijena 5 dinara. 

2 ) Dr Ivan Šarić: Muka Gospodina 
Našega Isusa Krista, Vrhbosanske Sa- 
vremene Knjižice, svezak 33., Sarajevo 
1934., str. 24, cijena 2 dinara- 


ZAGREBAČKA KINA 

C a p -i t o 1: Pjevačeva ljubav 
Edison palače: Sretan put 
-L u x o r: Revolta 
O 1 i m p: Pravo djeteta 


TREĆA KNJIGA DJELA SV. TERE- 
ZIJE AVILSKE, izdala dominikanska 
naklada »Istina«, Zagreb 1934., knji- 
žarska cijena 60 Din, pretplatnička 
40. Din. S knjigom «o Osnucima samo- 
stana, s Izvještajima, Opomenama, 
Pjesmama i Pismima sv. Terezije od 
Isusa dovršen je zamašan posao oko 
izdavanja kompletnih djela ove velike 
duhovne naučiteljice. Pouka, koju je 
čitatelj primio, iz onih dvaju pređa- 
šnjih svezaka, u ovom mu postaje ne- 
kako jasnija, bliža. Tu nam iskreno i 
prijateljski priča sve radosti i bolove, 
sva nerazumijevanja i razočaranja, ali 
zato i sva zadovoljstva, utjehe i us- 
pjehe u svome životu i radu. Svaka ta 
stranica pravi je biser i književne lje- 
pote i psihološkog opažanja i nadasve 
razboritog savjetovanja. Zato prepo- 
ni čamo i ovu knjigu kao i pređašnje 
dvije najtoplije. (Sve tri knjige dobi- 
vaju se u krasnoj opremi za 120 di- 
nara). Tko te knjige bude imao, imat 
će veliko blago za svoje duhovno 
osvježe nje. 

Dr Stjepan Bakšić: KUDA SRLJA 
ČOVJEČANSTVO, »Jeronimsko Svi- 
jetlo« br. 1., cijena 1 dinar. — Ovaj 
prvi svezak jeronimskih aktuelnih bro- 
šura pobudio je veliko zanimanje. Sa- 
držajem i obradbom potpuno- je us- 
pio. Dr Bakšić je i opet dokazao, ka- 
ko umije misaono i stilistički. sjajno 
da obradi predmet, koji uzme pod 
pero. Čini se, da će naklada od 20 ti- 
suća primjeraka biti prije raspačana, 
nego što za ovaj sveščić saznadu svi 
oni-, koji bi ga htjeli imati-. 

Moderna Socijalna Knjižnica zbirka 
je socijalnih knjižica, koje svaki na- 
čitaniji čitatelj treba da ima -i čita. 
Treće izdanje prve knjižice »Za ob- 
novu socijalnog poretka« nailazi na 
veliku prođu kao i prva dva izdanja, 
-koja su raspačana u 2 mjeseca. Kao 
treća knjižica izlazi »Kapitali- 
zam« od jednog između najboljih 
mladih hrvatskih sociologa-. Upozoru- 
jemo na tu nada sve aktuelnu knjižicu 
već sada. 

Branko Špoljar: OJAĐENOJ DUŠI, 

pjesme, str. 16, cijena 10 Din. — Ova 
mala zbi-rčica- od 9 pjesama -odaje mla- 
dog pjesnika, koji tmurne i ojađene 
duše promatra socijalni život oko 
sebe. Koja ga ideja vodi, ne razabire 
se jasno. 

Pohod književnika u Bugarsku. — 

Književnici, organizirani u Pen -klubo- 
vima u Zagrebu, Ljubljani i Beogra- 
du, pohodili su pen-klubaše u Sofiji 
od 10. do 14. siječnja. Dogovorili su 
se o književnoj uzajamnosti. 

Knjige u Engleskoj. Godine 1932. 
izdane su u Engleskoj 14.834 knjige, a 
godine 1933. je novih izdanih knjiga 
bilo 15.022. Dakle uza svu krizu iz- 
lazi u Engleskoj sve više knjiga. 

Dvije hitlerovske knjige na indeksu. 
Vrhovna kongregacija svetog oficija 
u Vatikanu zabranila je knjigu nje- 
mačkog hitlerovskog prvaka Alfreda 
Rosenberga »Mit dvadesetog stolje- 
ća« i knjigu Ernsta Bergmanna »Nje- 
mačka narodna crkva«, -jer ti pisci u 
njima zastupaju krive nauke o rasizmu 
i kršćanstvu te naučaju nekakvu bo- 
žansku narav germanske rase. 


Kazalište 

SVEČANI JUBILEJ 
ZAJČEVE OPERE „ZRINJSKI" 

U nedjelju 11. veljače izvedena je 
200. izvedba najpopularnije hrvatske 
opere »Nikola Šubić Zrinski« od Iva- 
na pil. Zajca. To nam je djelo pod di- 
rigentom Nikolom Fallerom, koji j-u 
je te večeri dirigirao 58. puta, za- 
sjalo prigodom te izvedbe u novom 
sjaju. Iznova smo- uživali kao pomla- 
đeni u prijatnoj melodioznosti te Zaj- 
čeve glazbe i u cijelom -onom zanos- 
nom ugođaju, što ga to- djelo- budi u 
duši slušao-ca, bili zaneseni valom 
oduševljenja, kakvo pamtim samo iz 
najljepših dana doživljenih u kazali- 
štu u Zagrebu i Pragu tamo za vri- 
jeme svjetskoga rata. Kruna te nada 
sve divne kazališne večeri bilo je -sve- 
čano otkriće poprsja Vatroslava Li- 
sinsko-ga, Ivana Zajca i Adama Man- 
dro-vića, izrađenih od F-rana Kršinića. 
(Slike prvih dvaju poprsja donijela je 
»Obitelj« još koncem prošlog svoga 
godišta,.) U kazališnom vestibilu pred 
sakupljenom publikom izrekli su na- 
kon uvodnih fanfara iz Smetanine 
»Libuše« spomen-g-ovore dr Nikola 
A-ndrić o- samom otkriću tih poprsja, 
dr Božida-r Širola -o umjetničkom zna- 
čenju Lisinskoga i Zajca, a Nikola 
Falte r o -svojim uspomenama iz pro- 
šlih dana našega -kazališta. Na koncu 
je govorio i upravnik kazališta. Petar 
Komjović zahvaljujući za pažnju, koju 
je rodoljubni Zagreb podižući ova- po- 
prsja učinio prvacima naše operne i 
kazališne umjetnosti i samom kazali- 
štu, koje treba da ostane ponos Za- 
greba. To je kazališno ve-če bilo kul- 
turni događaj prvoga reda, a zaslugu 
za uspjeh imadu odbor za podignuće 
tih poprsja (u prvom redu agilni umi- 
rovljeni glumac A. Gerašič), društvo 
»Hrvatska Žena« i svi oni, koji, su pri- 
donijeli za podignuće tih poprsja u 
čast prvih velikana Hrvatskoga Ka- 
zališta. Dr. J. A. 

Josip Kosor: »POŽAR STRASTI«. 
-Nakon pauze od desetak godina pri- 
kazana je u zagrebačkom kazalištu 
nanovo uvježbana drama, u 4 čina 
»Požar strasti«, koju je napisao Josip 
Kosor. Iznesena je svojevremeno s us- 
pjehom na pozornicama- u Beču, 


Proljetni izlet na Siciliju 

Prvo ovogodišnje putovanje, što ga upri- 
ličuje Jeronimski Putnički Odbor, namije- 
njeno Siciliji, onom divnom kraju, kuda 
svako proljeće hrle tisuće i tisuće izlet- 
nika iz cijele Evrope. Vele, da proljeće 
nigdje na svijetu nije tako divno kao na 
Siciliji. Evo prilike, da se o tom uvjere i 
oni, koji se pridruže ovom putovanju. 
Odlazak iz Zagreba 29. travnja, 
povratak 12. svibnja 
Zadržavanje u Rimu 5 dana, na Siciliji 
4 dana, u Napulju 1 dan , u Firenci 1 dan 
i u Veneciji 1 dan. 

Cijena cijelog putovanja samo 2800 Din 
Prijave se primaju do 1. travnja. S pri- 
javom treba uplatiti i 1000 dinara kapare 
Potanje upute daje 

JERONIMSKI PUTNIČKI ODBOR 

Zagreb, Trg Kralja Tomislava 21 

Miinchenu, Pragu, Londonu i t. d., a 
u Zagrebu prije rata g. 1911. i poslije 
rata g. 1923. To snažno djelo, puno 
realističke brutalnosti, puno strasti i 
zala i dobra, usredotočenih na origi- 
nalnu pozadinu naše Slavonije, kanda 
hoće da sukobe obitelji Ilarija Šarića 
i Guše Rigalina svede na jedan opće- 
niti problem: sukob dobra i zla, Boga 
i đavla, pravde i nepravde. Mnogo je 
žalosnih činjenica izneseno, zaogr- 
nuto slavonskim temperamentom i 
folklorom, ali na koncu pravda pobje- 
đuje, iako u obliku krvoprolića Guše 
i sina mu Ade, koji su inkarnacija 
zla, nepravde, oholosti i sile. — Djelo 
je mnogo dobilo na efektu i vrijedno- 
sti skladnom režijom dra Branka Ga- 
vele. Scensku glazbu udesio je Kreši- 
mir Baranović, a glavne uloge Ilarija 
i. Guše igrali su Dubravko Dujšin i Jo- 
sip Pavić. No i pojedinci i mase po- 
stavljeni su 'posve realno na pozornicu 
i glumili su vrlo dobro u harmoniji sa 
sadržajem i cjelovitošću zamisli. L. P. 

Premijera opere »Halka« od Polja- 
ka Stan-islava Moniuszkog (umro 1872. 
u pedeset i trećoj godini života) izne- 
sena je s velikim uspjehom u Zagrebu 
20. veljače. Iza premijere bilo je sve- 
čano primanje u poljskom konzulatu. 
Samu operu prikazat ćemo u jednom 
od narednih brojeva »Obitelji«. 

Marko Soljačić: »PRASKOZORJE«. 
Dne 18. veljače priredile su učenice 
V1IJ. A razreda prve ženske realne gi- 
mnazije u Glazbenom Zavodu u Za- 
grebu, ugodno »Ilirsko veče«, na ko- 
jemu je između ostaloga iznesena i 
scenska slika »Praskozorje«. Na po- 
zornici dolaze same žene, koje su u 
ilirskom gibanju imale također veli- 
kog udjela, a radnja se odigrava u 
•onaj dan, kad su izašle iz štampe prve 
hrvatske novine. Na tipovima žena 
prikazane su i različite kulturno-po- 
litioke tendencije onoga doba!, napose 
pansliavenska misao. U radnju ulaze i 
djevojke u raznim narodnim nošnjama 
te simboliziraju različite ilirske po- 
krajine. S narodnim kolom iz onoga 
vremena, s pjesmicom, koju je na od- 
govarajuće motive komponirao prof. 
Juraj Stahuljak, s elegancijom dikcije 
i romantikom mi si ii usklađena je te- 
meljna nit radnje. Učenice su igrokaz 
vrlo lijepo izvele, a pohvale za ovako 
uspjelu priredbu idu razrednicu gđu 
Melkus, koja je znala najuzornije sa 
svojim učenicama organizovati sve 
potrebito. 

Glazba 

Božidar Širola: TRIO U D-DURU 

najnovije je glazbeno djelo ovog od- 
ličnog našeg skladatelja, koje smo čuli 
na koncertu, isto ga je izveo Zagreba- 
čki Komorni Trio (dr Milan Majer, 
Karlo Šulc, Miroslav Crlenjak) u Hr- 
vatskom Glazbenom Zavodu 26. siječ- 
nja. Ta kompozicija ima 3 dijela: Alle- 
gro moderato, Adagio i Allegretto. 
Najvrijedniji je sadržajem i po muz. 
koncepciji drugi dio, Adagio, ali pre- 
više razvučen, pa umara. Da ga je 
autor skratio za. % trajanja, dobio bi 
mnogo na svježini i snažnije bi djelo- 
vao. Prvi dio rađen je zanimljivo, a 


treći poletno, i zato djeluje na prvi 
mah najviše. Tim je djelom Širola 
uspješno obogatio vrlo oskudnu lite- 
raturu naše komorne glazbe. — Ostali 
dio programa na tom koncertu hio je 
posvećen pjesmi. Izvedene su dvije 
pjesme iz ciklusa »Pjesme s mo- 
ra« od Josipa P a r a č a op. 15., 
koje pokazuje, da se skladatelj do- 
sta udaljio od naše glazbene sredine i 
zato nije osobito djelovao na publiku, 
iako je možda zaslužio protivno. Ši- 
rola djelovao je osobito s drugom 
pjesmom na tekst Domjanićev »Pri 
Kamenitih vrat ih«, jer je do- 
bro uhvatio pobožni ugođaj ove lijepe 
pjesme. Kompozicije ostalih autora 
bile su obradbe pučkih popij evaka. 
Antun Dobronić obradio j e, 
svojim već poznatim načinom obrađi- 
vanja narodnog muzičkog blaga, tri 
pjesme, od kojih je treća »P o g i b o h 
za nj om« naišla na odobrenje kod 
općinstva. Najviše je odobravanja kod 
publike ubrao Jakov Gotovac 
sa. svojom kompozicijom »O zašto 
smo s e sreli«, koja je pisana više 
u stilu operne arije, nego li narodne 
pjesme. Z 1 a t k o Grgošević dje- 
lovao je sa svoje tri pjesme iz ciklusa 
»O d kolijevke d o m o t i k e« 
najviše neposredno i n ep ris ii j eno. Naj- 
više se svidjela »Sljepačka«. Na kraju 
programa bila je uspjela, i već otprije 
poznata, pjesma Bo risa Papan- 
d o p u 1 a »Poslala me stara 
m a j k a«, kojia više djeluje pjevana od 
visokog ženskog grla nego od basa. 
U svemu je ovaj koncerat bio vrlo 
uspjela priredba i po programu i po 
izvedbi. J. S. 

Umjetnost 

TRI OVOGODIŠNJE IZLOŽBE 

Kroz ovogodišnju zimsku sezonu vi- 
še je naših umjetnika priredilo svoje 
izložbe u Zagrebu. Od nove godine do 
danas priređene su izložbe Krizmana:, 
Račkoga, i Butozana. Iza njih je izlo- 
žio svoje radove Slavko Tomerlin; 
njegova izložba još traje. 

Tomislav Krizman izložio j e 
polovicom siječnjn 17 uljenih slika, 5 
monotypa, 4 krede i nekoliko crteža. 
Najveća mu je slika »More«, triptih 
izrađen za dvoranu broda. »Kraljica 
Marijia«, gdje je prikazan dalmatinski 
pejsaž kod Cavtata. Ta slika kao i sve 
druge pokazuju, kako je Krizman do- 
bar grafičar (to i jest njegovo prvot- 
no polje umjetničkog rada), no kad 
se hoće da baci na boju, daje nam 
rastrgane kontraste i sirovo nabacane 
plohe, koje nisu dovoljno povezane u 
sklad. Htio je, da u svojim krajolicima 
dade naše primorje, naš juig, te se čini, 
da je većina tih slika nastala zibog 
studija, koje je vrtšio oko one glavne 
slike na ovoj izložbi: »More«. No' nije 
znao unijeti dovoljno temperamenta 
i pravog kolorizma, koji bi doista od- 
govarao našem -južnom kraju. Mono- 
typi, napose onaj, koji prikazuje »Pro- 
povijed u crkvi« i »Bohinjsko jezero«, 
mnogo su mu- bolji te predstavljali u 
stvari najveće umjetničke vrijednosti 
na izložbi. S njima mogu da idu i sli- 
ke risane kredom, pa i one risane kre- 




dom u boji, jer j«e i tu došla do izra- 
žaja grafička spretnost umjetnika-. 
Uljene slike kao uopće slike, u koji- 
ma se baca na boju, odišu -nekom sta- 
rom manirom i manjeg su umjetni- 
čkog efekta. 

Mirko Rački, koji je izložio iza 
Krizmana, po školi i načinu slikanja 
dosta mu je blizak, ali p-o sadržaju 
vrlo dalek. Rački nam je nekad dao 
lijepih slika, nadahnutih klasicizmom, 
•a i danas ga klasika još uvijek inte- 
resu je. Tako na njegovoj izložbi na- 
lazimo stvari iz drevne slavenske pre- 
daje, iz antikne mitologije te iz veleb- 
nih momenata, o: kojima nam govori 
sv. Pismo. Tuitamo se još osjeća stari 
njegov kist, no .i sve t odublje studi- 
ranje predmeta, tako da se emotivna 
strana oslabljuje i gubi. Dok su neke 
stvari dobro zahvaćene kao cjelina, 
kad drugih figure iskaču iz okolnih 
boja kao nešto stvarno i tuđe (na pr. 
»Kupanje u šumi«) te nije polučen 
pravi umjetnički izražaj. — Druge sli- 
ke ponajviše prikazuju krajolike. U 
njima je romantik boje, ali se uvijek 
osjeća predugo studiranje prirode, 
koju slika. »Pod Biokovom« i »Pred 
crkvom u Makarskoj« dVa su dobra 
dalmatinska pejsaža s dobro razmje- 
štenim svijetlim plohama (koje je 
znao efektno srediti i na slici »Jairova: 
kći). Slike sa Brača daju više sirove 
boje, ali su zato manje harmonirane.. 

M i 1 a n Butozan, mladi umjet- 
nik, priredio je kolektivnu svoju iz- 
ložbu: 14 ulja, 5 fresko -slika, 21 ba- 
krorez i 4 skulpture. U uljenim slika- 
ma baca se na čisti kolomizam, no sto- 
jeći pod dojmovima različitih moder- 
nih majstora još nije uspio naći defi- 
nitivni izraz. Često i bez potrebe na- 
meće hladne tonove, gdje ih ne treba* 
a konture markira crnom bojom. Sa 
objektom barata kao da mu uopće do 
njega nije stalo, rado ga deformira, 
namjerno zanemaruje i impresionisti- 
čki rješava. Kadgod je preveć neja- 
san i u traženju konfuzan. Bakroreza 
ima dobrih, no i tu se zapaža ista im- 
presiionistička nota, previše glomaz- 
nosti i nemira. Dobrih imade i fre- 
sko-slika, napose bizantinska Gospa i 
-mrtva priroda. Tu mu je boja sasvim 
drugo, a poštuje i formu. Sigurno br 
mu pomoglo, kad bi dio svoje ma- 
nire iz fresko-slika prenio uopće na 
svoj slikarski rad. U fresko-slikama se 
još uvijek osjeća njegov učitelj Klja- 
ković. L. P. 

Film 


Američka proizvodnja filmova. U 

godini 1933. stvoreno je u Sjedinjenim 
Državama 507 novih zvučnih filmova 
(g. 1932. bilo je 478). Uvezeno je iz 
Evrope svega 137 filmova (g. 1932. 
bilo je 196). Najviše filmova dolazi u 
Ameriku iz Njemačke: u 1933. godini 
54, a godinu dana prije 106. Vidi se, 
da je raspoloženje za njemačke fil- 
move u Americi palo za čitavu polovi- 
cu. Inače je g. 1933. u Americi prikazi- 
vano još 17 filmova iz Rusije, 24 iz 
Engleske, 7 iz Francuske, 5 iz Poljske, 
5 iz Madžarske, 4 iz Norveške, 1 iz 
Švedske, 1 Iz Austrije, 1 iz Španjolske- 

PRIHODI SLUŽBENIKA IZ 16. STOLJEĆA 


Varaždin je svojim činovnicima i službenicima 
davao plaću ponajviše u prirodninama. Varoš je 
naime imao svoje vinograde i; polja, a osim toga 
dobivao je razna podavanja od svojih kmetova u 
Svibovcu, Žabniku, Sračincu i Knegincu. Tako su 
na pr. o Božiću godine 1587. kmetovi iz Kneginca 
doveli 24 kopuna, iz Žabnika 16, iz Sračinca 13, 
a iz Svibovca 5. Osim toga dovezoše kmetovi iz 
Kneginca 21 voz drva, iz Sračinca 12, a iz Žab- 
nika 11 vozova. Tom je prigodom dobio varoški 
sudac (načelnik) Blaž Škrinjarić 1 voz drva, 6 
kopuna i 8 kruha; bilježnik Blaž Antilović 6 ko- 
puna i 8 kruha; župnik Antun. Vramec 3 voza 
drva, 2 kopuna i 6 kruha; kmetski sudac Mijo 
Seršić 2 voza drva, 3 kopuna i 6 kruha; »špital- 
meštar« Ivan Taclin 1 kopuna i 4 kruha; tržni 
nadzornik Ivan Sokač 1 kopun i 3 kruha; drugi 
tržni nadzornik Ivan Šporar 1 kopun i 2 kruha; 
prvi varoški kapetan Petar Svetigalić 1 voz drva, 
1 kopun i 4 kruha; drugi varoški kapetan Ma- 
fija Pajsarko 1 voz drva, 1 kopuna i 3 kruha; 
prvi prisežnik (zamjenik varoškoga' suca) Đuro 
Flajsman 3 kopuna i 8 kruha; stari prisežnici (li- 
terat Ivan Pergošić, Luka Jakopčić, Leonardo 
Petrović, brijač Franjo Sveršić, Martin Cik i 
»cingesar« Marko Serafiner) svaki po 3 kopuna 
i 6 kruha; novi prisežnici (Andrija Morović, An- 
drija Talijan, Ivan Šporar i Đuro Herceg) po 1 
kopuna i 4 kruha; četvrtinjaci (quartaliones) i 
općinski zastupnici po 1 kopuna i 3 kruha; napo- 
kon siromasi u bolnici 2 voza drva; svećenik Mijo 
Zedenić 1 voz drva te varoški prokurator Josip 
Ratki 2 voza drva. (Liber fassionum str. 35 — 37 
grada Varaždina. Rukopis u arkivu). 

Varoški je sudac imao stalan dohodak od ve- 
ćine podnesaka građana varaždinskih. Kad bi mu 
naime koji građanin predao, tužbu, morao je po- 
ložiti u ime pristojbe 3 krajcara ili 4 denara. Isto 
se takva pristojba polagala, ako je tko uložio 
utok, prosvjed ili štogod slično. U svakoj takvoj 
prigodi morao je građanin platiti također 2 de- 
nara varoškomu bilježniku kao pristojbu za pi- 
sarski posao. Ove pristojbe bilježe se u zapisnik 
brojkama ili pak oznakom »depositis deponendis 
domino judici et notario.« (Prothocollum magi- 
stratuale str. 37, 315, 328. Rukopis u arkivu grada 
Varaždina.) 

Zbog raznih prestupaka bijahu građani varaž- 
dinski dosta često kažnjeni na platež globe. Kada 
se takvih globa nakupilo nešto više, onda bi se 


dotična svota na jednake dijelove razdijelila među 
prisežnike (senatore), suca i notara. Tako se na 
pr. pred Božić g. 1587. podijelilo 12 forinti, 8. 
siječnja 1588. opet 2 forinta, 8. ožujka 14 forinti, 
15. srpnja 4 forinta, a 9 rujna iste godine 6 fo- 
rinti. Ovu je diobu obavljao prvi prisežnik, a u 
njegovoj odsutnosti varoški bilježnik. (Liber fas- 
sionum, str. 33, 52, 190, 288 i 314). Ako je globa 
uslijedila na tužbu kojega građanina, onda je i 
ovaj građanin tužitelj dobio treći dio ove globe. 
Tako je na pr. Sigismunđ Palffy primio trećinu 
od ona 2 forinta, što ih je kao globu platio Ni- 
kola Kovač. (Liber fassionum str. 33). 

Neki varoški, službenici dobivahu također stal- 
nu plaću u gotovu novcu. Tako je na pr. Mateić, 
varoški kaštelan u tvrđi Knegincu, pred Božić 
godine 1587. molio varoš, neka mu isplati dužnih 
15 forinti, pa je varoško vijeće zaključilo, neka 
sudac Škrinjarić ovu svotu što> prije isplati Ma- 
teiću. (Liber fassionum, str. 33). 

Varoški sudac Blaž Škrinjarić primio je na 
proljeće godine 1588. od kmetskoga suca Mije 
Seršića 4 mjerova raži, 3 mjerova prosa i 3 mje- 
rova hajdine iz varoškoga hambara. (Liber fas- 
sionum, str. 102). 

Čini se, da je varoš time sucu svome otplatio 
nekakav dug. Sudac je naime po svoj prilici do- 
bivao također neku stalnu plaću. Tako se barem 
dade naslućivati po računu, što ga je 7. siječnja 
godine 1593. varošu podnio prijašnji sudac Fra- 
njo Sveršić. Po, tome računu dugovao je Varaž- 
din prijašnjemu sucu 42 ugarska forinta, 85 de- 
nara i 2 »beča«. Od ove svote poklonio je Sver- 
šić siromašnom varošu 22 forinta, 85 denara i 2 
»beča«. Za preostalih pak 20 ugar. forinti dat će 
varoš Sveršiću o Miholju god. 1593. mošt iz svo- 
jih vinograda pod onu cijenu, kako će biti »na- 
mostno«. (Prothocollum magistratuale, str. 58.). 

Čini se, da je sličnim načinom do svoje plaće 
godine 1588. došao prijašnji sudac Đuro Flajs- 
man. U varoškom naime zapisniku stoji zabilje- 
ženo, da je Flajsmanu kmetski sudac Mijo, Sver- 
šić dao 12 veđara varoškoga vina, računajući 
svako vedro po' 1 ranjski forint, kako je za go- 
dinu 1588. bilo određeno »namostno«. (Liber 
fassionum, st. 102.). Pripadom spominjem, da je 
ugarski forint vrijedio 100 denara, a rajnski fo- 
rint samo 80. Svaki je pak denar vrijedio 3 »be- 
ča«, t. j. malena bakrena novčića, kakvi, se tada 
kovahu u Beču. Dr RUDOLF HORVAT 


TORBICE 

Fuzy-Kovoezi 

u svim veličinama 

TOIIE ZA SPISE (IKTEHUSE), HOVCARKE, TORBICE 

za dame i sve vrsti kožnate robe 
Sada : 

Nova zgrada Zaklade, 
ugao Ilice i baruna Jelačića. 


Proljetno puštanje krvi. O pro- 
ljetnom puštanju krvi službena medicina jako 
malo zna, u Francuskoj mnogi preporučuju, 
dok su u Njemačkoj jako skeptični, je kažu, 
da je to umišljanje ljudi, da se bolje osjećaju. 
Kod Radenskih mineralnih voda to jc mišljenje 
isključeno. Več poslije nekoliko dana redo- 
vitoga pića Radenske vode čovjek vidi pro- 
mjenu na mokraći i na njezinoj količini, te to 
čišćenje tijela osjeća na cijelom organizmu. 
Mnoga skrivena bolest zna se sa proljetnim 
suncem pojaviti i pojačati, radi toga ne bi 
smjelo biti čovjeka da sada ne popije naj- 
manje desetak boca čuvene Radenske kiselice 
za čišćenje krvi i unutrašnjosti, te suzbijanje 
mnoge skrivene bolesti. 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

TeI. 83-60 1. Dežmana 1 (Prolaz TušKanic) 

smrt belgijskoga 

Belgija uživa među svim evropskim 
državama poseban ugled. To je drža- 
va, u kojoj katolici u kulturnom, go- 
spodarskom i političkom polju dolaze 
do tolikog izražaja kao u malo ko- 
joj drugoj državi. Često je u tome, 
kakav položaj, kakva« prava i kakvu 
•organizaciju treba da, đmadu katolici 
u drugim državama, spominjana Bel- 
gija kao uzor. I neki glavni vođe hr- 
vatskoga katoličkoga pokreta« odlazili 
su još prije svjetskoga rata«, a i po- 
slije, u BeLgij.u, da ondje uče, što i 
kako treba da se radi i kod' nas. I 
Iroi, najkatoličkiji današnji narod 
Evrope, slali su svoje ljude u Belgiju, 
da proučavaju belgijski državni, kul- 
turno- organizacijski i gospodarski si- 
stem. Poznato je uređenje belgijskog 
školskog pitanja, kakvo sebi mnogi 
narodi mogu da požele. Isto tako je 
organizacija flamanskih seljaka jedna 
od najuzornijih, što* postoje igdje na 
svijetu. Belgija je svojim demokrat- 
skim ustavom postala uzor mnogim 
evropskim državama, osobito demo- 
kratskim monarhijama, kad su stva- 
rale svoje ustavno uređenje. Belgija 
je napokon i svojom ulogom i svojim 
stradanjem u svjetskom ratu stekla 
simpatije svega svijeta. 

Baiš što se tiče tog junačkog drža- 
nja v užasnog stradanja. Belgije odmah 
na početku svjetskog rata, kad su je 
Nijemci svojim ratnim na-srtajem 
upravo nemilice smlavili tako, da je 
Belgija ostala samo na vrlo malom 
komadiću svoje vlastite zemlje, treba 
istaći, da je junaštvo i patnja Bel- 
gije bilo personificirano u njenu kra- 
lju Albertu I., koji tada nije imao« još 
ni četrdeset godina. Vjerujući u po- 
bjedu pravedne stvari i belgijske slo- 
bode stavio se neustrašivo na čelo 
obrane svoje zemlje od deseterostru- 
ko« nadmoćnijeg neprijatelja. Otišao je 
i u progonstvo, ali nije klonuo. Popu- 
larnost njegova postala je tada silna 
po svem svijetu, pa i među najvećim 
republikancima. Poznato je, da je i 
u vlastitoj državi bio vrlo' poštivan i 
od načelnih republikanaca radi svog 
doista demokratskog vladanja. I svoju 
djecu odgajao je u demokratskom du- 
hu, samo da odnos između naroda i 
kraljevske dinastije bude što bliži. 

Koliko je poštovanje svega svijeta 
bilo prema tom i takvom kralju Bel- 
gije i koliko simpatije uživa ta mala 
zemlja po svem kulturnom svijetu, do- 
kazalo je to, kako je odjeknuo svuda 
tragični događaj, kojim je 17. veljače 
belgijski kralj Albert .1. poginuo. On 
je hio strastven planinar. »Obitelj« je 
o toj njegovoj ljubavi prema plani- 
narstvu već prije nekoliko godina pi- 
sala i donosila slike, koje evo i sada 
donosimo, da to našim čitaocima do- 
zovemo u pamet. Tako se kralj Albert 
I. i rečenoga dana uputio autom na 
izlet, a onda ostavivši auto i šofera 
pošao« sam, da se penje na neke str- 
mine. To je bilo po podne. Kad se 
kralj dugo nije vraćao (a rekao je 
šoferu, da će se za pol sata vratiti), 
pošao je šo-fer da ga traži. Ne na- 


KRALJA PLANINARA 

šavši ga« do večera telefonirao' je sav 
u brizi u belgijsku prijestolnicu Bru- 
xelles, pa su vlasti odredile, da se 
pođe u potragu za kraljem. U 2 sata 
iza ponoći našli su ga mrtva na pod- 
nožju neke pećine. Sigurno se tu na 
planinarski način penjao, pa se nesre- 
ćom srušio i razmrskao glavu. 



BELGIJSKI KRALJ I KRALJICA 


Belgija se na glas o kraljevoj smrti 
zavila u crno. Nasljednik prijestolja 
LeopoLd — koji je 23. veljače stupao 
na belgijsko prijestolje kao kralj Leo- 
pold III. — nalazio se na putovanju u 
Švicarskoj, gdje ga je zadesio glas o 
očevoj smrti, te se odmah vratio kući. 
Svi suvereni evropskih i mimoevrop- 
skiih država, sve vlade, svi parlamenti 
svijeta izrekli su tople riječi saučešća 
nad smrću tog simpatičnog i popular- 
noga kralja. A 22. veljače našli su se 
na njegovu sprovodu neki suvereni, 
zastupnici vladara«, predstavnici vlada, 
ratnika iz svjetskoga rata i' golemo 


mnoštvo belgijskoga naroda. Udarac, 
koji je tim tragičnim slučajem sna- 
šao Belgiju, opet je njeno ime pronio 
svijetom pojačavši simpatije sviju pre- 
ma toj maloj zemlji i njenu narodu. 

Novi belgijski kralj Leopold III. ima 
sada 33 godine te je zet švedskoga 
kralja, ai njegova sestra udata je za 
talij anskog naslj ednika p rij estolj a 
(onai nije .mogla poći. svom ocu ni na 
sprovod, jer će postati doskora mlada 
majka). Opća je nada, da će i mladi 
belgijski kralj, koji je vrlo inteligen- 
tan, biti kao vladar dostojan nasljed- 
nik svog oca, kojii je kao« katolik bio 
počašćen i velikim crkvenim odliko- 
vanjima, te je sam Sv. Otac Papa Pijo 
XI. izrazio jedno od najtoplijih sa- 
učešća nad njegovom tragičnom 
smrću. P. ć. 

Pregled događaja 

14. s i j e č n j a: — Austrija treći dan 
u građanskom ratu. — U Čehoslo- 
vačkoj istupili iz vlade Kramarovi 
narodni, demokrati radi njene od- 
luke o sniženju vrijednosti valute, 
te je .dosadašnji predsjednik vlade 
Malypetr sastavio« novu vladu iz 
agrarne, pučke, narodnosocijalisti- 
čke i socijalnodemokrat. stranke. 

15. Dollfussova vlada iznijela pobjedu 
u građanskom ratu protiv socijali- 
sta u Austriji. 

16. U -Č-eho slovačkoj uzakonjeno sni- 
ženje vrijednosti valute. Prigodom 
posjeta poljskog ministra vanjskih 
posala Bečka u Moskvi, priznala 
je ruska vlada Poljsku velevlašću. 

17. U Afganistanu je mladi novi kralj 
Sahir-šah dao narodu opće, slo- 
bodno i tajno izborno pravo. 

18. Četrdesetsatni tjedni rad za -novi- 
nare dnevnika, koji imadu preko 
70.000 naklade, .uveo je Roosevelt 
pragmatikom u Americi. 

19. Poginuo belgijski kralj Albert I. 
na planinarskom izletu. 

20. Vođa hitlerovaca Habicht dao je 
putem munehenskog radija austrij- 
skoj vladi ultimatum do 28. veljače 
o podne, da stavi prijedlog o spo- 
razumu s Njemačkom. 



BELGIJSKI KRALJ ALBERT ODMARA SE NA JEDNOM 
PLANINARSKOM IZLETU 

KRPANJE 

Krpanje rublja i haljina često je 
prava umjetnost, jer nije dosta, da 
rupi dademo pravilan geometrijski 
oblik, kako se to često radi, nego više 
puta moramo rupu tako zakrpati, da 
se uopće ne pozna. To dakako nije 
uvijek moguće, osobito kod tkanina 
sa jednakim nitima. Tada nam ne pre- 
ostaje drugo, nego da nastojimo rupu 
uljepšati pravilnošću oblika i finom 
izradbom. AH kod višebojnih tkanina 
možemo pokušati da uzorak tkanine 
izvezemo nitima u istoj boji. Za to 
treba samo imati dobre oči i vrlo ve- 
liku spretnost. Često puta nemamo baš 
pri ruci veliki izbor boja, pogotovu, 
ako nam se gdje na putovanje podere 
haljina ili odijelo na vidljivom mjestu. 
Tada ćemo iz kakvog ruba ili revera 
izvući nekoliko niti iz tkanine, a na- 
stojat ćemo da izvučemo upravo ona- 
kve niti, kakve su nam potrebite da 
učinimo rupu što više nevidljivom. 
Rubove rupe ne ćemo obrezivati i ra- 
vnati, nego upravo naprotiv ostaviti 
njezin nepravilan oblik, a krpat ćemo 
u istom smjeru sa tkanjem i mijenjati 
boje, kako je potrebno, da nadomje- 
stimo poderanu tkaninu. Ako opazi- 
mo, da koja nit nije na pravom mje- 
stu, ne ćemo je isparati, jer bi time 
mogli sve poremetiti, nego ćemo pri- 
jeći preko nje bojom, koja nam -odgo- 
vara. Ako je potrebno, radit ćemo i 
smjerom dijagonale. Za takav rad tre- 
ba mnogo ukusa i strpljivosti. Kad 
smo gotovi, malo ćemo ovlažiti zakr- 
pano mjesto i onda izglaČati preko 
vlažne krpe. Tako ne ćemo nii poznati, 
gdje j-e zakrpano. I. M. 


PUTOVANJE U BUENOS AIRES 
na međunarodni euharistijski kongres. 
Odlazak 20. rujna, a povratak 7. stu- 
denoga ove godine. Upute daje Jero- 
nimski Putnički Odbor, Zagreb, Trg 
Kralja Tomislava 21. 



Majka i dijete 

Ddvajte dojenčetu voća! Čim dije- 
te navrši treći mjesec, treba mu po 
najnovijim preporukama dječjih liječ- 
nika pomalo davati soka od izribanih 
i oguljenih jabuka, soka od grožđa ili 
od naranči, zašećerenog soka od li- 
muna ili soka od rajčica. 

Kada može dijete početi jesti me- 
so? Prije navršene prve godine dana 
ne smije se djetetu davati mesa. Tek 
tada može dobiti najprije telećeg mo- 
zga, pa kaše od jetaira, a zatim sitno 
nastrugane šunke. Kada dijete ima 6 
do 8 zubi, mogu mu se pomalo davati 
i ostale vrste mesa, ali' mora biti- sitno 
iskosano. 

Gnojna upala očiju kod djece. Ova 

se bolest često pojavljuje, a osobito 
iza akutnih raznih boljetica, i to po- 
najviše kod djece, na pr. iza ospica, 
šarlaha, influence i t. d. Obično se po- 
najprije pojavljuje jaka glavobolja, 
groznica i omama. Osobito- je veoma 
osjetljivo jedno mjesto iza uha. Osim 
toga takav bolesnik obično- ne čuje na 
oboljelo uho. Ili može gnoj probiti 
bubnjić te izbiti van, ili se upala pro- 
tegne u unutarnjost uha, pa otud na 
mozak, a to je tad veoma pogibeljno. 
Stoga je u takvom slučaju veoma nuž- 
na liječnička pomoć. 

Kućanstvo 

DOMAĆI SAPUN 

U nekim mjestima Slavonije prave 
sapun po svome receptu: Na 8 1 vode 
(ako je moguće kišni ce, ali nije bez- 
uvjetno nužno) Stavi se 4 kg goved- 
skoga loja i 1 kg lužine (Laugenstein). 
Kad zakipi, treba- da polagano kipi 2 
sata. Za to vrijeme smo priredili san- 
dučić 30 do 30 cm dug i širok, a 15 
do 20 cm visok. Ne smije biti sasvim 
zbit, jer inače ne može oticati voda. 
Taj sandučić obložimo iznutra mo- 
krom krpom, koja -nije p-reviše gusta. 

Kad je sapun kipio dva- sata-, izlije- 
mo tu smjesu polako u taj sandučić, 
koji smo stavili u jednu posudu (ka- 
laj sani škaf, lavor ili si.). U sandučiću 
smjesu miješamo, da se sva voda oci- 
jedi, -jer bi -nam u protivnom slučaju 
ostale šupljine u sapunu. Kad se sa- 
pun ohladi, -rastavimo sandučić, ski- 
nemo krpu i režemo sapun -na koma- 
de, kakve želimo, i metnemo sapun su- 
šiti ljeti na sunce, a zimi u blizinu 
štednjaka. Mjesto čistoga loja mo- 
žemo upotrebiti ostatke od šunke, 
pokvarenu mast, maslac, maslo, samo 
ne smije ostataka- biti mnogo, ako že- 
limo, da sapun bude lijep, bijel. Su- 
šiti se može 4 i više nedjelja i onda je 
vrlo izdašan, samo moramo rublje 
prati u što (toplijoj vodi, jer prljavo 
rublje se -ne će pjeniti u mlakoj ili 
pače hladnoj vodi. 

Za kuhanje sapuna moramo uzeti 
stari lonac, ili kakvu limenu kantu, na 
pr. one od petroleja. Lonac zarđa, pa 
.nije ni za što drugo. 

Vodu, koja s-e ocijedila iz sandu- 
čića, možemo spremiti u bocu, pa 
praviti s njome lug za ribanje drve- 
nih i kamenih podova. Ne smijemo 
uzeti mnogo i moramo pod dobro 


isprati, jer -ta-j lug grize, pa kvari 
drvo. 

Od gore naznačene količine dobi- 
jemo 5 do 5 i pol kg svježega sapuna. 
Ako računamo lužinu 8 dinara 1 kg, 
4 kg loja 20 do 24 dinara, tada nas 
Stoji tih — uzmimo okruglo 5 kg sa- 
puna 28 do 32 dinara, dakle 1 kg 5.60 
do 6 din-ara. Drva i ugljen, koja izgo- 
rimo, ne moramo računati, jer sapun 
kuhamo onaj dan, kad se iskuhava 
rublje. R- K. 


JAJA ZA RASAĐIVANJE 

Dolazi vrijeme, da se nasađuju 
kvočke. Mnoga domaćica misli, jaje 
je jaje, pa da se svako može upotre- 
biti za taj posao. Ali tome nije tako. 
Već iza sedmog dana, što su jaja pod 
kv-očkom, treba ih pregledati. Tom 
ćemo prigodom moći opaziti, da su 
neka- jaja još posve bistra. Iz takvih 
ibistraca ne će se izleći pile. A kad 
nam se pri koncu leženja izvali malo 
pilića, onda obično domaćica krivi ili 
kvočku ili pijetla. No pravi je krivac 
sama domaćica, koja nije sortirala 
jaja za leženje. Stoga treba (osim 
sortiranja) prije podmitanja pod kvo- 
čku dobro pregledati svako jaj-e. Ako 
želimo postići dobar uspjeh pri iz!e* 
ženju, onda moramo za tu svrhu oda- 
brati jaja normalna oblika. Preveć 
okrugla ili- posve šiljasta jaja ne ćemo 
upotrebiti za naisad. Osvaitit ćemo ih 
za kućni potrošak ili za prodaju, jer 
samo iz jaja normalnog -oblika izvale 
se zdravi i snažni pilići. Mnogi- tvrde, 
da se iz okruglih jaja izlegu kokice, 
a iz šiljatih pjetlići, no to još nije 
pravo dokazano- 

Pod kvočku ne smijemo nadalje 
podmitati jaja nejednako debele lju- 
ske. Ljuska ili lupina mora biti po- 
sve glatka*, jednako debela, a ne hra- 
pava. Ni zamazana jaja n-ijesu za na- 
sad. Jer su na ljuski zatvorene mnoge 
šupljine, a to otešćava disanje za- 
metka u jajetu. Zamazana jaja treba 
oprati mlakom vodom i ostaviti da se 
isuše sama sobom. Brišući krpom mo- 
gli bi ozlijediti caklinu na ljuski, pa 
i to može škoditi unutrašnjosti jajeta. 

Što se tiče krupnoće jajeta za na- 
sad, izabrat ćemo samo jaja srednje 
krupnoće, dakle ni preveć krupna, ni 
preveć sitna. Težina jajeta neka iz- 
nosi od 55 do 65 grama. Iz sitnih se 
jaja izvale sitni i kržljavi pilići, dok 
se -iz posve krupnih teško legu. Jaja 
neka ne budu starija od 8 do 12 dana. 
Čuvat ćemo ih u suhoj prostoriji, u 
kojoj je toplina od 10° do 15° Celsi- 
jusa. 

Sa gnijezda treba jaja odmah uklo- 
niti, čim su iznesena. Ovo osobito vri- 

jedi, ako je nastala studen. U pro- 
storiji, određenoj za čuvanje jaja, ne 
smijemo držati ništa, što preveć mi- 
riše ili što preveć zaudara kao: lisol, 
petroiej, sapun i t. d., jer svaki oštar 
vonj nepovoljno djeluje nai klicu u 
jajetu. Ivan Sit ari ć. 

Petlje (Aufhanger) na kapuitima za- 
daju domaćicama često posla, jer se 
često otkimu. Vrlo trajnu petlju mo- 
žemo načiniti od komadića traka za 
cipele. Novi 6 do 8 cm dugi komadić 
traka presvučemo komadićem tkani- 
ne od podstave i prišijemo na kaput. 
Ako je dobro pričvršćena za kaput, 
ne 'trebamo se bojati, da ćemo je iste 
sezone šivati po drugi puta. Ako je 
kaput vrlo težak, nije ni dobro vje- 
šati ga na petlju, jer se rado podere 
tkanina«, nego ga objesimo na drvenu 
vješalicu ili prebacimo preko stolca, 
naslonjača ili si- R. K. 

Čišćenje pribora. Ako nam jedaći 
pribor i nakon pranja zadrži miris 
po ribama, ulju i čemu drugome, naj- 
prije će izgubiti taj miris, ako ga dr- 
žimo neko vrijeme na plamenu. 

Mrlje na pokućstvu, koje su nastale 
od toploga suda, odstranit ćemo tako, 
da ih taremo krpom, koja je umočena 
u alkohol, u kome ima rastopljena 
kamfora. 

Zlatne ribice. Za njegu zlatnih ri- 
bica potrebno je mijenjati vodu ba- 
rem tri puta tjedno. Svaki drugi dan 
treba im dati za hranu crvene crviće, 
koje dobijemo kod goj-itelj a riba. Ni- 
kad im ne smijemo davati mrvice kru- 
ha, jer ih one guše. Na dnu posude, 
u kojoj držimo ribice, mora uvijek 
biti pijeska, a dobro je, da u vodi ra- 
ste kakva vodena biljka, koja čisti 
vodu. Posuda mora biti tako napu- 
njena vodom, da je njezina površina, 
koja dolazi u dodir sa zrakom, što 
veća. I. M. 

Savjeti domaćici 

KAKO ĆEMO KOVRŽATI KOSU? 

Evo nekoliko uputa: SI. I. Kose po- 
češljamo prema naprijed. SI. II. Češ- 
ljem učinimo razdijeljak. Si. IIiI. Raz- 
dijelimo kose desno i Lijevo. SI. IV., V. 
i VI. nam pokazuje, kako ćemo pra- 
men kose omotati oko prsta. Ne uzeti 
previše kose. Kosu omotamo dva puta 
oko kažiprsta, zatim izvučemo prst, 
primimo kosu sa palcem i kažiprstom 
i uvijamo još prstenak kose, poma- 
žući desnom i lijevom rukom. Ako se 
kosa ne da lako uviti u prstenak, mo- 
žemo je prije namočiti u vodu, u ko- 
joj j<e rastopljeno nešto šećera ili lje- 
pilo. Ispod uvojka provučemo koma- 
dić papira ili tanke tkanine izvezane 
u trokutić i motamo, kako pokazuje 
slika. A, B, C, D. Ove zavojke pribo- 
demo gumbačnicom ili malom ukosni- 
com, ako ih ostavljamo preko noći na 
glavi. 

Kad su -svi zavoj ci gotovi i prije ne- 
go ih pribodemo ukosnicom, ugrijemo 
željezo za glačanje, kojim pritisnemo 
posebno svaki zavoj ak. Željezo mora 
biti malo ugrijano, da ne požute pa- 
pirići. Ima za taj posao i posebnih 
malih glačala ili kliješta. Na slikama 
VII., VIII. i IX. vidimo gatove zavojke, 


na X. uvojke bez papirića, a na XI. 
mrežicu, koja zaštićuje da se uvojci 
ne poremete. Preko mrežice poškro- 
pimo- kosu kolonjskom vodom i osta- 
vimo da se dobro osuš‘, a zatim raš- 
češljamo. Raščešljane uvojke, možemo 
opet omotati oko prsta, ako hoćemo 
da budu okrugli, ili samo pritisnuti 
kažiprstom i srednjim prstom, ako 
hoćemo da su plosnati. 

Svatko će obavljati taj posao na na- 
čin, koji ije njemu najzgodniji i koji 
njegovoj kosi najbolje odgovara. Ako 
prvi pokušaj ne uspije onako, kako 
smo mi zamislili, ne smijemo odmah 
odustati od daljnjih pokušaja, jer kod 
svakog češljanja i onduliranja zahti- 
jeva se samo spretnost, koja se vjež- 
bom vrlo lako postigne. I. M. 

Jelovnik 

Proljetna juha. Kuhaj u slanoj vodi 
lišće od ljubica, od jagoda, zeleni per- 
šin, mladi luk, mladu koprivu očišćenu 
od bodljika, ocijedi, nasjeckaj sitno i 
malo pirjani na, masti. Zalij juhom od 
telećih kosti, .začini zaprškom i pro- 
kuhaj. iPrije nego što ćeš odnijeti na 
stol, možeiš metnuti malo vrhnja, u 
kojem je razmočen žumanjak. Jede se 
s preprženim žemljama. 

Teleća jetra s vinom. Uzmi 34 kg 
telećih jetara, skini im kožicu, izbo-di 
ih i umotaj u brašno. U šerpu metni 
masti i preprži na njoj sitno kosanog 
luka. Dodaj malo- crvene paprike i od- 
mah metni, u to jetra, pa pokrij i pir- 
jani zalijevajući pomalo s malo vode 
i nekoliko žlica crvenoga vinai. Jetra 
postanu mekana otprilike za po sata. 
Onda ih izvadi 1 , tanko na reži na zdjeli 
i prelij procijeđenim sokom, u kojem 
su se pirjanile i u koji se može naliti 
malo juhe. Naokolo obloži pirjanje- 
inom rižom ili kašom od krumpira. 

S. A. 

Pogačica od čvaraka. Na daski iz- 
miješaj 34 kg brašna sa 14 dlkg šeće- 
ra, na vrhu noža cimta, tri tučena 
klinčića, nešto soli i 34 žličice sode 
bikarbo.ne. K tome dodaj H kg sa- 
mljevenih čvaraka sok i koricu od je- 
dnog Limuna, 1 žlicu ruma i jedno ci- 
jelo jaje. Tijesto dobro izmijesi, iz- 
valjaj 34 — 1 cm debljine, izbodi okru- 
gle pogačice i peci, dok budu prilično 
smeđe. R. K. 

Pekmez od naranče. Razreži % kg 
sušenih kaj šija i metni ih u kamenu 
posudu, nalij na njih vode, da ih pre- 
krije, a zatim naspi /4 kg kristalnog 
šećera. Drugi dan metni u to očišćene 
komadiće od 6 velikih naranči, iz ko- 
jih si povadila koštice i odstranila 
ono bijelo-, što je od kore ostalo na 
oguljenim narančama, pa sve to ku- 
haj oko pola sata. Zatim pusti da 
ohladi, a onda uspi u staklenke. S. A. 

Jaja u soku od rajčica. Kuhaj jaja 
u vreloj vodi (10 minuta), tako da se 
mogu otupiti, a da ne budu odviše 
tvrda. Načini umak od rajčice, metni 
u njega jaja d oblaži sa kuhanim ma- 
karonima, koje pospi ribanim parme- 
zanom. 

Slika desno : 

PRIMJERI KOVRČANE KOSE 


Sa sviju strana 

Trinaest djevojaka usmrćeno od 
snijega. Na krovu neke kuće, u ko- 
joj je spavalo- 19 djevojaka zaposlenih 
•u tvornici svile u Niigati- u Japanu, 
nakupiLo se toliko snijega, da se krov 
provalio. Ostalo je 13 djevojaka po- 
kopano pod srušenim krovom i gomi- 
lom snijega. Samo- 6 njih se spasilo. 

Žene, koje su se mnogo puta uda- 
vale. U Meksiku ima jedna gospođa, 
kojia je preživjela 10 svojih muževa i 
baštinila od svakog velik imetak, te je 
danas jedna od najbogatijih žena- u 
srednjoj Americi. Za jednu Američan- 
ku iz Filadelfije se kaže, da je pre- 
živjela 15 muževa i na koncu se zasi- 
tila udavanja pa je umrla kao udovica 
bez djece. Neka se Engleskinja 25 pu- 
ta udavala i bila optužena, da je nekim 
svojim muževima sama pomogla-, da 
prerano odu s ovog svijeta-, ali joj 
pred sudom nije ništa dokazano. Sve- 
jedno ju je sud osudio, da se ne smije 
viiše udavati. Rekord u udavam ju po- 
stigla je -druga jedna Engleskinja, ko- 
ja je preživjela 32 -muža. I ona- je do- 
spjela pred sud, ali nesamo- da- je bila, 
riješena krivnje, nego je jedan cd 
onih sudaca, koji su joj sudili, iza toga 
postao njen 33. muž. 

Bubi-frizura u 14. stoljeću. Neki 
francuski učenjak otkrio je kod po- 
pravljanja katedrale u Wymingtomu 
fresko-slike, na kojima su žene i dje- 
vojke naslikane s bubi-ifrizurom, ja- 
mačno iz doba, kad su te slike nasli- 
kane, t. j. iz 14. stoljeća. Tako je već 
tada bila poznata moda, koja je iza 
svjetskoga rata- među djevojkama i 
ženama -opet prevladala. 

Grofica piše romane. Madžarska 
grofica Margita Bethlen, koja se već 
istakla kao pjesnikinja, napisala je ro- 
man »Gospođica Katinka doživi ju je 
čudo«. U njemu prikazuje staru usi- 
đelicu, koja bježi od onih žena, što 
(imadu da postanu majke, ali pribiva- 
jući silom prilika jednom porođaju 
sva se promijeni: osjeti, što znači ma- 
terinstvo i postade dobrotvorka ma- 
teri i -obitelji cijelog svoga kraja. 

Francuslea sredovječna priča — 


Dok se kralj Pipin žalostio, dođe glasnik kra- 
ljice Liljanke. Javi kralju, da se njegova gospo- 
darica nalazi na vratima grada, ali prije nego 
pređe kroz gradska vrata, slušat će svetu misu 
na Montmartru . . . Kralj se požuri da ode usu- 
sret kraljici Liljanki. Povede sobom djecu Ren- 
fra i Hedra. Pratili su ih nadbiskupi, biskupi, voj- 
vode i plemići i svi velikaši s dvora . . . Kralj je 
bio žalostan radi nagle kraljičine bolesti. 

Na Montmartru dočekaše kraljicu Lil jauku. 
Ponizno je pozdraviše, a ona im lijepo odzdravi. 
Poljubi kralja, a zatim brzo upita: 

»Što radi moja Berta?« 

»Gospođo kraljice, reći ću vam istinu. Kad je 
doznala, da joj dolazite u pohode, vrlo se razve- 
selila. Od radosti toliko joj se srce uznemirilo, 
da se nije mogla iz kreveta dići. Ali kad vas vidi, 
bit će joj opet dobro! 

Kraljica se jako ražalostila čuvši za bolest 
svoje kćeri. Kralj Pipin nastojaše da je po mo- 
gućnosti što bolje utješi, a kraljevi sinovi siđoše 
s konja da uljudno pozdrave svoju baku. Ali za- 
čudo, kraljica je bila prema njima neobično hla- 
dna, jedva da ih je pozdravila. Ona, koja je bila 
poznata po svojoj dobroti i ljupkosti, njih je 
pozdravila, a da ih ni poljubila nije. Velikaši, 
koji su se blizu nalazili, pogledaše se međusobno 
i rekoše u sebi: 

»Kraljica ima tvrdo srce kao i njezina kći.« 


lspripovjedila Marte Butts 



Pariz. Kraljici se grad neobično svidio. Gledala 
je s udivljenjem tvrđave, palače i kuće velikoga 
grada, zatim rijeku Senu, koja je vijugavo išla 
kroz široku dolinu punu vinograda. Divila se i 
čudila, u kakvom lijepom gradu stanuje njezina 
kći. 

Grad je bio prekrasno iskićen. Ulica sv. Denisa 
bila je zastrta dragocjenim sagovima. Na prozo- 
rima su stajale gospođe obučene u svoje naj- 
ljepše haljine. Veliko mnoštvo ispunjalo je cijelu 
ulicu, jer su svi građani Pariza htjeli vidjeti kra- 
ljicu Lj ii jauku, ali nitko joj nije klicao. Svi su 
šutjeli i u sebi je proklinjali radi zločeste kra- 
ljice, za koju su mislili, da je njezina kći. 

RASKRINKANA SLUŠKINJA 

Kad je kraljica Liljanka sišla s konja, pred kra- 
ljevom palačom, dotrča Margita i baci se kao 
luda pred kraljičine noge. Kraljica ju je odmah 
prepoznala i podigla ju. Plačući poljubi je i 
upita: 

»Margito, gdje je moja kćerka? Daj, molim te, 
da je čim prije vidim.« 

»Gospođo, u nesretni sam dan rođena, jer je 
vaša kćerka bila toliko vesela radi vijesti, da vi 
dolazite, da poslije toga nije uopće izlazila iz 


SVAKO DOBRO DJETE TREBA DA 
PRIMA NAJLJEPŠI DJEČJI ČASOPIS 

»MALA MLADOST« 

Pretplata na cijelu god. samo 10 Din 
„Mala Mladost “ donosi mnogo lijepih 
slika, priča, pjesmica, zagonetaka i 
druge p ouke i zabave 


ISPADANJE 
KOSE 

bolesti kose, tje- 
mena, prhuti, svrbež 
itd. nestaju sigurno 
i brzo. Kosa opet 
poraste, korjen kose 
ojača upotrebom 

BILJEVNE 
ISCRPINE 
KOPRIVA 

Čije n a 1 bočici 
Din 20*— Proizvađa 

i stavlja u promet stara, god. 1599. osno- 
vana KA PTOLSK A LJEKARNA SV. 
MARIJE, Zagreb, Dolac kraj Tržnice, 
ljekarnik Vlatko Bartulić 




Neznatne prehlade nastale kod Vaših radova 
u polju imadu često za posljedicu opasne bo- 
lesti. Uzmite stoga i kod najmanjeg predznaka 
prehlade svjetsko poznate 
ASPIRIN tablete sa 
Bayer-ovim križem (£j£) 

kreveta. Toliko vas je dugo i jako željela. Do- 
bro bi bilo, da pustite, neka počiva do večeri.« 

Zatim se Margita povrati svojoj kćeri Alisti 
ostavivši kraljicu Liljanku svu u strahu. Kralj ju 
je ljubeznO' tješio. 

Na drugoj strani su se stolovi već pospremali. 
Četiri stotine vitezova prisustvovalo je ručku, da 
time što bolje počaste ugarsku kraljicu i njezine 
ljude. Čim je ručak svršio, nestrpljiva kraljica 
Liljanka odmah ode da nađe svoju kćer. Ali stara 
Margita zapriječi joj put rekavši: 

»Gospođo, obećala sam kraljici, da vi ne ćete 
prije večere doći. Ovaj čas je malo zaspala. Za 
Boga, vratite se!« 

»Ostat ću ovdje, i ne ću se vratiti, prije nego 
vidim svoju kćer. I makne se, da sjede pod jedan 
cvjetni grm nasred krasne livadice, baš kraj 
Margitine sobe. Zatim upita staru: 

»Reci mi, molim te, zašto se sve u čitavoj ovoj 
zemlji, staro i mlado, tuži i proklinje Bertu? To 
nije lijepo! Tako i ona i ja ispadamo vrlo ružno.« 

»Gospodo', lažu oni, koji su vam to rekli. Ni- 
kada bolja gospoda nije hosila na svom prstu 
kraljičin prsten . . .« 

Zatim kraljica pređe na drugo: 

»A gdje je tvoja lijepa kći Alista?« 

»Gospođo, umrla je netom smo ovamo stigli. 
Ne znam, šta joj se bilo primilo na lijevoj stra- 
ni prsi ju, ali mislim, da je to bila kuga. Dala 
sam je tajno sahraniti pokraj jedne stare kapele. 
Gospođo, jako sam radi toga žalosna, jer je bila 
dobra, ljupka i živahna.« 

Za dva dana kraljica Liljanka ne uspije da 
uđe kod kraljice, jer su Margita i Tybert izmi- 
šljali sva moguća sredstva da je od toga odvrate. 
Konačno ne mogavši više podnijeti, da ne vidi 
svoje kćeri, prisili Tyberta, neka otvori vrata. 
Jedna mlada djevojka nosila je svjetiljku, da 
se vidi. Ali stara Margita uhvati štap i počne je 
tući govoreći: 

»Glupa djevojko, nosi mi se, moja gospođa 
hoće da spava. Ona nikako ne može podnositi 
svijetla.« 

Djevojka pobjegne. Staričino se ponašanje 
kraljici Liljanki upravo zgadilo, ali želja, da vidi 
svoju kćer, bila je tolika, te ništa ne reče. 

Konačno kraljica Liljanka ipak dođe do kre- 
veta lažne kraljice. 

»Majko,« reče ona tako slabašnim glasom, da 
se jedva moglo čuti, »dobro mi došla, što radi 
moj otac?« 

»Draga kćeri, bio je vrlo dobro, kad sam se 
s njime rastala.« 

»Bog neka je blagosloven, majko, ali da znaš, 
kako mi srce krvari, što te ne mogu svečano pri- 
miti. Čini mi se, da ću radi toga umrijeti.« 

Lažna se kraljica toliko prestrašila, da joj je 
čitavo tijelo drhtalo. Uza svu tamu nastojala je 
da se što više udalji od kraljice Liljanke. 

»Kćeri moja, meni nije dosta, da te samo ovako 
gledam u tami.« 

»Majko, baš radi toga toliko trpim te sam po- 
stala žuta kao vosak. Liječnici mi rekoše, da me 


svijetlo ubija, a isto tako i govor. Ništa mi ne 
škodi više nego to. Ne usuđujem se da ti to re- 
čem, ali molim te, da me razumiješ, toliko radi 
toga trpim. Ostavi me, da mogu otpočinuti.« 

Shvativši, da njezina kći želi, da ona ode, kra- 
ljicu Liljanku zaboli do u dno srca. 

»Bog mi bio u pomoći,« poviče, »nije moguće, 
da je to moja kći. Pa bila napola mrtva, Berta 
bi se digla da me zagrli. Bila bi sretna, što me 
može vidjeti.« 

Srdžba kraljice Liljanke postane tako jaka, da 
više nije mogla čekati. Podiže se, potrči prema 
vratima, pozove svoju pratnju, koja ju je čekala: 



UPUTIŠE SE KROZ KRASNI PARIZ... 


»Dođite! Za Boga, ja nisam našla svoje kćeri. 
Lagali su mi, ali ja ću vidjeti, što je na stvari.« 

Tybert, koji je čuvao na vratima, problijedi 
od straha. Kraljica Liljanka dade odmah skinuti 
guste zastore, koji su zasjenjivali prozore. 

»Gospođo,« reče stara, »imajte milosrđa, za 
ljubav svoga djeteta, jer vi je hoćete ubiti.« 

»Šuti, stara, ja više ne slušam!« 

Otvorivši prozore dođe kraljica Liljanka kre- 
vetu, povuče pokrov objema rukama i povuče 
tako jako, te potpuno otkri lažnu kraljicu. Tada 
vidje njezine noge i srce joj htjede pući. 

Lažna se kraljica pokrije pokrovom i brzo se 
podiže iz kreveta, ali je kraljica Liljanka uhvati 
za njezine plave kose i baci o zemlju. Na Ali- 
stin krik dotrčaše žene, da je oslobode iz ruku 
kraljice Liljanke, a ona pobježe u jednu drugu 
sobu, gdje je njezini ljudi primiše. 

(Nastavit će se.) 

''kafc $a£es 

Učtivi profesor. Profesor: »Kako 
se zove more između iistočne Azije i 
zapadne Amerike?« 

Učenik (šuti). 

Profesor: »Vrlo dobro: T ; hi 
ocean!« 

Dobar savjet. A.: »U ljubavi, vehš, 
da nemaš sreće. A imaš li je u igri?« 

B.: »Hm! Jedan dan na kartama do- 
bivam, a drugi dan gubim.« 

A.: »Pa zašto onda ne ideš kartati 
samo svaki drugi dan?« 

Krivo razumjela. »Vaš muž izgleda 
da je rijetkoga dara.« 

»Da, da, imate nažalost pravo. Sko- 
ro nikad mi ništa ne daruje.« 

Čudno. Ona: »Čemu nosite ostruge, 
kad ne jašite?« 

O n: »A čemu vi nosite toliko perja 
,na- šeširu, kad ne nesete jaja?« 

Suvremeno. Gospođa (svojoj sluški- 
nji): »Marice! Molila bih vas, da mi za 
večeras posudite svoju svilenu ha- 
ljinu.« 

Uspomena. »Šta držite u tom me- 
daljonu?« 

»Jednu dragu porodičnu uspomenu: 
pramen kose svoga muža.« 

»Pa vaš je muž još živ!« 

»Da, ali je sasma ćelav.« 

Potpuni športaš. »Ni u jednoj tvo- 
joj misli 1 ne možeš se odijeliti od spor- 
ta. Sigurno se ne sjećaš, niti kada 
smo se zaručili.« 

»O, kako ne! To je bilo u nedjelju, 
kad je Austrija igrala utakmicu s En- 
glezima. Veliki dan . . .« 

Prevareni Škot. Jedan Škot kupio 
je broj lutrije i za šest pencyja dobio 
malu kočiju i konja. Mjesto da se ve- 
seli, obilazio je pognuto klimajući gla- 
vom i žalosna lica. Mrmljao je: »Znao 
sam, da je sve to prevara!« 

»Kako to?« zapita ga jedan susjed. 

»Evo — pa gdje je bič?« 

Skupa pitanja. Ona: »Sada znam, 
da me ne ljubiš više! Ja plačem, a ti 
me niti ne pitaš, zašto plačem?« 

O n: »Što ćeš, draga, kad me takva 
pitanja vazda mnogo stoje!« 

Nesporazum. »I vi sa tako malom 
plaćom usuđujete se moliti za ruku 
moje kćeri! A kako ćete vi, molim vas, 
uzdržavati familiju?« 


»Aaa, zar vaša gospođica kćerka 
imade familiju?« 

Naivno. Majka: »O, moja Zden- 
ka bit će savršena supruga. Ona uda- 
ra u glasovir, pjeva, igra tenis, skliže 
i skija se, šofira, pleše sve moderne 
plesove, slika', modelira i . . .« 

P r o s a c: »Vrlo lijepo! A molim 
vas, znade li možda skuhati makar i 
samo krumpire u monduri? 

Kćerka (potiho majci): »Mamice! 
Zar ima ii uniformiranih krumpira?« 

Gospodar u kući. »Ja ne bih nikada 
mogao dozvoliti svojoj ženi, da na za- 
bave polazi u modernom dekoltć-u.« 

»Kako? Pa tek nedavno sreo sam 
milostivu na plesu u najdubljem de- 
kolte-u.« 

»Ali to nije bilo s mojom dozvolom.« 

Astronomija. »Kako se veli zvijezdi, 
ako je muškarac?« 

»Komet.« 

Istina nada sve. »Ljubiš li ti, Zorka, 
uistinu mene ili moj novac?« 

»Ah, dragi Branko, ljubim vas oboje. 

Pečenka. Žena: »Pečenka se može 
pripraviti na različite načine...« 

Muž: »O ne, samo na dva- načina.« 

Žena: »Kako ti to bolje znaš od 
mene?« 

M u ž: »Tako-, da se pečenka ali mo- 
že jesti ili ne može!« 


san 

Problem broj 8 



Mat u 2 poteza. ‘(Pasler, Riađan) 

1. Je li hrvatski isusovac učenjak 
Ruđer Bošković pjevao pjesme? 

2. Kako se u Dalmaciji nazivlje Ka- 
čićeva pjesmarica »Razgovor ugodni 
naroda slovinskoga«? 

3. Otkuda ime Kitaj mjesto Kina? 

4. Koja je najljepša povijesna slika 
hrvatskog slikara Celestina Medovića? 

5. Koliko je vojnika imala hrvatska, 
a koliko turska vojska u boju na Kr- 
bavskom polju? 

6. Koliko su iznosili gubici hrvatske 
vojske na Krbavskom polju? 

7. Kakvim je darom darovao sul- 
tana u znak pobjede zapovjednik tur- 
ske vojske na Krbavskom polju! 


ODGOVORI IZ PROŠLOG BROJA 

1. Radi bržeg dostavljanja pošte iz- 
među Evrope i Amerike Nijemci su 
prvi postavili na svoje prekomorske 
putničke brodove »Bremen« i »Evro- 
pu« hidroplane, koji se pomoću sprave 
za odbacivanje aeroplana (katapulta) 
bacaju sa broda, kada se ovaj nalazi 
na 1000 km od američke obale. Tako 
pošta stigne dva dana prije parobroda. 

2. Normani su zarobili 1074. ili 1075. 
hrvatskog kralja) Slavca. 

3. Kada su početkom 1242. mongol- 
ske čete prodrle preko Dunava i Drave 
u Hrvatsku, razorile su više hrvat- 
skih gradova, kao: Srijemski Bano- 
štor, Orljavu, Čazmu pa Zagreb. 

4. Glasoviti se njemački slikar, be- 
nediktinac Deziderije Lenz rodio u 
Haigerloch-u u Njemačkoj 12. ožujka 
1832. godine. 

5. Tiskarsko i knjižarsko- poduzeće 
Bartolomeja Occhi u Mlecima (na t. 
zv. Hrvatskoj obali) izdalo je bez su- 
mnje najveći broj hrvatskih knjiga u 
XVIII. stlojeću. 

6. U trokutu: Split, Omiš, Sinj pro- 
stiru se Poljica, predjel sa devetnaest 
sela. Poljica su od diavnina pa sve do 
10. lipnja 1807., kada je zaposješe 
Francuzi, bila manje više nezavisna 
hrvatska knežija,. Upravljala su se po 
svome zakoniku, poznatu pod nazivom 
»Poljički zakonik«. Zakonik je sa- 
stavljen 1400., a dopunjivan je: 1482., 
1585., 1605. i 1725. 

7. Sjedinjene Američke Države g. 
1920. imale su 105,710.000 stanovnika. 


DOBRIJAN 


PRED NOVOGRADNJOM 



Na šetnju nam čika ide 
i lulicu puši, 

Bog zna, šta se sada zbiva 
u njegovoj duši! 


Ispred jedne novogradnje 
doskora nam stiže 
i put neba bistro oko 
dobri čika diže. 


Ko tele u vrata zuri 
pa se samo čudi: 
gledaj, gledaj, kako divno 
rade ovi ljudi ! 


U zanosu svome ne zna, 
kuda nogu meće, 
pa na koncu i opet nam 
dobro proći ne će . . . 

Anagram 

1 2 34 jednog grčkog slova ime, 
3214 grad, Grčka se diči njime. 


Geografska skrivalica 


Zagonetka u gramofonu 

1, 2, 3 i 6 = glazbala; 

4 = ima svaki koji sluša; 

5 = Glazba; 

7 = Glazbalo (tuđ.); 

8 = Glazbe, ni izraz. 

Od 1 — 8 = Gramofonska marka. 


Premetalika 

VATRA I PEPEO (e=a) 

Premetanjem slova dobiju se imena 
dvojice apostola. 


HALIKARiNAS 
TAJGETOS 
MITILENE 
MANTINEJA 
TES ALIJA 

Riječi treba potpisati jednu pod 
drugu tako, da se u dva vertikalna 
reda dobije staro ime Grčke i njezin 
najznamenitiji grad. 


Odgonetke 

Zagonetna girlanda. 1—2 Šid, 3 — 4 
Milan, 5 — 6 pijan, 7 — 8 Krist, 9 — 10 
Elvas, 11 — 12 traka, 13 — 14 Akron, 
nejak, 6 — 9 noire, 8—11 Tivat, 10—13 
slava, 12 — 15 aorta, 14 — 16 Noi . . . . = 
ŠLJIVARI. 

Magični dijamant. 1. d, 2. rep. 3. Tu- 
Ion, 4. Rubikon, 5. delikatan, 6. poka= 
ran, 7. notar, 8. na;n, 9. n. 

Ispunjalka. Hoić. 2. Gorkij. 3. Kor« 
vin. 4. govedo. 5. rakija. 6. Tomu = 
HorvaL-Ujević. 

Brojcanica. 1. rumba, 2. umnu, 3. 
dlaka, 4. ološ, 5. lijer, 6. frak = Ru- 
dolf Bukšek. 

Logogrif. Guma, Šuma, Ruma, Kuma* 

ODGONETKA IZ BR. 5. 

Zagonetka u kružnicu. 1. Rim. 2. 
Ufa. 3. mur. 4. inu. 5. čil. 6. ili. 7. Ćić 
(arija). 8. erm. 9. U. S. A. 10. gar. Ih 
Eck. 12. nro = Kumičić Eugen — Ma- 
rulić Marko. 


Počasna diploma 
Zagreb 1892. godine 
Utemeljeno 1849. god. 

ZAGREB 

KAČiĆEVA ULICA S 
Telefon 35—69 


M. HEFERER UD. I SIN 

Izrađuje orgulje i harmonijume. Izvađa 
sve popravke i ugađanja najso/idnije 
i uz najumjerenije cijene. — Olakšice 
u plaćanju 

Veliko skladište glasovira i harmonijuma 


»ŽETEC^C« je prekrasni roman od bugarskog pisca 
Jovkova. Izdala ga je Knjižnica Dobrih Romana, Zogreb> 
Trg Kralja Tomislava 21 — Cijena 30 Din, uvezano 40 
ZAGREB, TRG KRALJA TOMISLAVA 21 




NJEGA LICA I PUTI 

Bez njege jest mladost rugoba trajna, 
Sa njegom jest mladost ljepota bajna 

Razlika u izgledu istog lica: 




Bez njege Prolazna njega Redovita njega 

Kroz stoljetna iskustva preporučamo za njegu lica ono 
sto je uistinu najbolje za njegu masnog lica, a to jest 

MANDULA CREMA ZA LICE 

koja čisti lice od nabora, bobuljica, prištića, lišaja 
i od sunčanih pjega. Cijena lončića Din 15*—. Novo- 
dertna sapun Din 10*—. Proizvodi i stavlja u promet 
stara g. 1599 osnov. KAPTOLSKA LJEKARNA SV. 
MARiJE, ljek. V. Bartulić, Zagreb, Dola$ kraj Tržnice 


IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIBII 

Već proljeće uz brdo se kreće ... Snijeg, blato 
kiša, malo sunca, mnogo slanoga zraka i duhanskoga dima, teška 
masna kroz nekoliko mjeseci! Da je samo malo zaviriti u krv i unu- 
trašnjost, šta se svega preko zime nabralo! Zato i zimi ljudi lakše 
obole i više ih umire nego ljeti. Najjače prirodno srestvo za čišćenje 
krvi i unutrašnjosti je naša čuvena Radenska kiselica (Zdravilno, 
Kraljevo i Gizela vrelo). Ona je najjača litijska voda u cijeloj Jugo- 
goslaviji, a liti i je glavni mineral za izlučivanje mokraćne kiseline 
i njezinih soli iz krvi. Ona je najjača voda Jugoslavije po količini 
ugljične kiseline, a ugljična kiselina je važan panhormon krvi, djeluje 
na sve žlijezde. Ona je jedina voda Jugoslavije, u kojoj su nađeni i 
dolučeni teški metali. Radi toga je ona i najjača i najzdravija voda 
Jugoslavije svoje vrste za čišćenje i jačanje krvi i unutrašnjosti. Ako 
se kod Vas ne prodaje Radenska kiselica, pišite nama po uvjete i 
naručite direktno od nas sa izvora. Kupalište i lječilište, Slatina 
Radenci, Slovenija. 


Ilustrovani tjednik „ Obitelj ' izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćoju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik m Obitelji m 
Zagreb, Trenkova 1. Adresa uredništva i uprave „ Obitelji * : Zagreb, Trg Kralja Tomislava 21. Telefon 54-17. Ček. rač. pošt.šted. br. 33.536 
„Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Q eželićeva ul. 2 . 



I 



RUŠEVINE VOJNOG SKLADIŠTA IZ VREMENA VOJNE KRAJINE MLADI SKI JAŠI U IVANIĆ -KL OŠTRU 

U STANKOVIĆU U BANOVINI ZA VRIJEME PRAZNIKA 





Marija Gorica). U selu ima samo 13 kuća 


SLIKOVITA NARODNA ŽENSKA NOŠNJA IZ POPOVIĆA 
U KONAVLIMA KRAJ DUBROVNIKA 



u utastUof lue» 

(LICA 778 aic »f2g 


DOMAĆICE 

kupujte potrebitu sta- 
klarsku I porculan- 
sku robu u staklani 

Pt. PAS ARIĆ 

Ilica 5 ZAGREB Ilica 5 


Besplatan pogreb 


možete dobiti, ako se začlanite u 
„Posmrtnu Zadrugu Sv. Josipa* uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 


Slika na omotu: Priviđenje majice kralja Petra Krešimira. ^ K Deželićevu romanu 


liaslikao Gabrijel Jurkić 



